Умумий - Carzone.Uz\nСирғали автомобиль бозоридаги нархлар (2017 йил 21 май)\n4 782 2017-05-22 05:22\nGM Uzbekistan автомобиллари нархлари ошиши кутилмоқда\n1 050 2017-05-25 12:26\nФотогалерея: Peugeot Citroen гуруҳининг МДҲда сотилаётган енгил тижорат автомобиллари\n995 2017-05-22 14:34\nЁнилғига шакар аралаштирилса, моторда нима юз беради (видео)?\n939 2017-05-26 09:18\nТошкентда ёш аёл ўзини машина ғилдираклари остига ташлашга уринди (видео)\n815 2017-05-23 11:42\n738 2017-05-27 12:37\nДунё автобозорида энг яхши сотилаётган уч машина аниқланди\n641 2017-05-24 23:45\nҚозоғистонликлар 200 доллар турадиган электромобиль ясади\n581 2017-05-21 21:37\nБу технология қудратли нефт саноатини инқирозга учратади\nЖадал ривожланаётган технологиялар тадқиқоти билан шуғулланадиган америкалик Tech Xplore компаниясининг таҳлилларига кўра, тўлиқ электр қуввати билан ҳаракатланадиган электромобиллар «эраси»гача оз фурсат қолди....\nРоссия йўлларига адаптив светофорлар ўрнатилади\n“Ростех” давлат корпорациясининг матбуот хизмати хабарига кўра, “Швабе” холдинги “Росэлектроника” билан ҳамкорликда янги адаптив светофор тайёрламоқда. Светофор Россиянинг қатор шаҳарларига ўрнатилади ва...\nТарихда биринчи марта тезликни оширгани учун жарима солинган автомобиль\nБуюк Британияда XIX аср охирида соатига 3 км этиб белгиланган тезлик тартибини бузган биринчи автомобиль тез орада намойиш этилади. Тарихга кирган тартиббузар...\nБу йўлларга сарфланган маблағни билгач, тилладан тайёрланганми, деб ўйлайсан, киши. Бироқ қоплама сифати, йўлда юриш мураккаблиги, материаллар нархи – барчаси магистралнинг умумий...\n«Carzone.uz — Avto Market» канали – Telegram’даги автобозор!\nTelegram мессенжеридаги фойдали каналлар ҳақида маълумот беришда давом этамиз. Шулардан бири «Carzone.uz — Avto Market» номли бепул эълонлар канали бўлиб, унинг манзили: https://t.me/GmUzbekistan...\nЕвропалик олимлар ўзини ўзи тикловчи “ақлли” асфальт тайёрлади\nНидерландиядаги Делфт техника университети мутахассислари “ақлли” йўл қопламаси ишлаб чиқди. “Ақлли” асфальтнинг пўлат толалари бўлиб, ундан ток ўтказилади. Шу орқали қоплама арзимас...\nИталия фирмаси Эрон учун модул платформа тайёрлаб беради\nИталянларнинг Pininfarina фирмаси Эроннинг Iran Khodro автомобилсозлик компанияси билан платформа ясашга оид шартнома имзолади. Ушбу платформа камида тўртта янги русум учун фойдаланилади....\nЕвропаликлар муқобил ёнилғи истеъмол қилувчи машиналарни афзал кўрмоқда\nЕвропада йилнинг биринчи чорагида электромобиль ва гибрид русумлар савдоси 37,6 фоизга ўсиб, 213 мингта автомобилни ташкил этди. Европа автомобилсозлар ассоциацияси (АСЕА) 2017...\nТеррорчилардан муҳофаза деворини синаш учун тўқнашув тести ўтказилди (видео)\nСўнгги вақтда террорчилар юк машиналари билан тинч фуқароларга ҳужум уюштира бошлади. Бу ҳодисалар ҳукуматларни сергаклантирди ва ҳар қандай автомобилни тўхтатиб қола оладиган...\nБуюк Британияда пластик йўллар қурилади\nШотландларнинг MacRebur стартапи янгича таркибли асфальт тайёрланган бўлиб, унда қайта ишланган пластик иштирок этади. Пластик аралаштирилган йўл Буюк Британиянинг шимоли-ғарбидаги Камбрий графлигида...\n‹1234›» САЙТ ҲАҚИДА:\t"Carzone.Uz" автомобиллар оламидаги энг сўнгги ва қизиқарли хабарларни бериб боради. Маҳаллий янгиликлар, халқаро брендлар ва автомобил тавсифлари учун ихтисослашган.


Эрдўғон Гуленни экстрадиция қилиш масаласини G20 саммитида Обама билан муҳокама қилмоқчи\nТуркия президенти Ражаб Эрдўғон 4 сентябрда Хитойда бўладиган “Катта йигирматалик” мамлакатлари саммитида Туркия муҳолифат фаоли Фатҳулла Гуленнинг экстрадицияси масаласини АҚШ президенти Барак Обама билан муҳокама қилмоқчи\nБу ҳақда Туркия президентининг вакили Иброҳим Қалин хабар берган. Ушбу баёнот юзасидан Вашингтон ҳозирча ҳеч қандай изоҳ бермади.\nАҚШ вице-президенти Джо Байденнинг 24 августда Анқарага қилган ташрифи чоғида Қўшма Штатлар Гуленга қарши қўйилаётган айбловларни ҳуқуқий томондан баҳолаш борасида Туркия билан ҳамкорлик қилаётганлигини айтган. Байденга кўра Вашингтон Гуленни фақат қонун асосидагина қайтариши мумкин.\nТуркия ҳукумати АҚШда яшаётган Гуленни шу йилнинг июль ойида содир бўлган ҳарбий тўнтаришга уринишни уюштиришда айбламоқда. Гулен ўз навбатида бу айбловларни рад этган ва агар мустақил суд унинг айбдор эканини исботласа, мамлакатга қайтишга тайёр эканини билдирган.


hidoyat.uz – “Мовароуннаҳр” нашриётининг сайти - ТЕРРОР ВА АЁЛ\nТЕРРОР ВА АЁЛ\nХудкушлик, террорчи-камикадзе, ўзини портлатиш... Таассуфки, ушбу иборалар жаҳон оммавий ахборот воситалари орқали тез-тез қулоққа чалиняпти. Айниқса, бу мудҳиш ҳолат аёллар томонидан амалга оширилаётгани ачинарлидир.\nТарихга назар ташласак. ХХ асрнинг 70-80-йиллари Лотин Америкаси ва Европадаги террорчи ташкилотларнинг асосий қисмини, Германиянинг “Қизил армия фракцияси” ҳамда “Иккинчи июнь” ҳаракатларининг учдан бирини аёллар ташкил этган, аммо улар орасида ўзини портлатиб, жонига қасд қилганлар бўлган эмас. Шри-Ланкада узоқ йиллар фаолият юритиб келган “Тамил-Иламни озод этиш йўлбарслари” ҳаракати аёлларнинг эркаклар билан бир сафда жанг қилиши тарафдори бўлган ва аксарият терактларида хотин-қизлардан фойдаланган. ХХ асрнинг 40 йиллари Ҳиндистонда Британия мустамлакачиларига қарши курашган қўзғолончилар бўйинларига портловчи снарядлар илган аёлларни ҳарбий қўшин томон юбориб, душманни қиришга интилганлар. Жаҳон сиёсий луғатига “шаҳида аёллар” тушунчаси Фаластин ва Исроил ўртасидаги уруш натижасида кириб келди.\nМаълумотларга кўра, Толибон ҳаракати, “Ал-Қоида”, “ҲАМАС”, “Ҳизбулло”, Шимолий Кавказдаги “Жиҳодчилар” каби ўнлаб террорчи гуруҳлар жангарилик ҳаракатларида аёлларнинг ўзини-ўзи портлатиш усулидан фойдаланиб келмоқда. “ҲАМАС” ташкилоти узоқ вақт бу ҳолатни қоралаган. Аммо бундай “усул”нинг натижасини кўргач, сафларига қўшилган эркак-аёлларни 2004 йилдан “шаҳидлик”ка даъват эта бошлади. Фақат “шаҳида” бўлишни истаган аёл аввало, бир қиз ва бир ўғил фарзандни дунёга келтириши лозимлигини шарт қилиб қўйди.\nБу мудҳиш усулни қўллаётган экстремистик оқимлар, хусусан, “Ал-Қоида” ҳаракати “ислом манфаати” йўлида худкушликка изн берувчи “фатво” чиқарган бўлса, “Ҳизбут-таҳрир” диний-экстремистик ташкилоти ўзини портлатиб, ҳаётдан кўз юмадиганларни “шаҳидлар” қаторига киритган. “Ал-Қоида” экстремистик ташкилоти Ироқда ўз жонига қасд қилишга тайёрланадиган, вояга етмаган болалардан иборат “Туйурул жаннат” (“Жаннат қушлари”) ва аёллардан ташкил топган “Ҳарим ал-Қоида” (“Ал-Қоида аёллари”) гуруҳларини тузганлиги маълум.\nХудкушликни амалга оширишда аёллар атрофдаги одамларда ортиқча шубҳа уйғотмайди. Хотин-қизларнинг либослари орасига портловчи мосламаларни яшириш ҳам нисбатан қулай. Яна бир жиҳати, жамоатчиликнинг асосий эътибори худкушликни амалга оширган аёлнинг шахсига қаратилиб, ушбу ҳаракатнинг бевосита буюртмачиси бўлган террорчи ташкилот бир мунча назардан четда қолади. Хотин-қизларнинг “шаҳидлик” йўлидаги жасоратлари сафдош эркаклар “жангавор руҳини” янада кўтаришга хизмат қилади, деган қараш ҳам бор. Шу каби омиллар туфайли XXI аср бошларидан ислом ниқоби остидаги террорчи ташкилотлар ғаразли мақсадларини амалга оширишда хотин-қизлардан фойдалана бошлади.\nМутахассислар таҳлилларига кўра, аёллар бирор ғоя, мақсад учун эмас, нимадир сабаб бўлиб шу йўлга кирадилар. Уларни ўз сафларига чорлаб, фаол аъзога айлантиришга уринаётган ғаламислар нoзик xилқат ҳисoбланувчи аёлларга турли усул ва вoситалар, ҳатто кучли гипнoз йўли билан таъсир ўтказадилар. Оқимларига аввало, рафиқалари, опа-сингилларини, шунингдек, жазо муддатини ўтаётган маҳкумларнинг яқинларини тортиб олишга ҳаракат қиладилар. Соф диний ақидалардан бехабар, итоаткор аёлларга турли оят ва ҳадисларни нотўғри талқин этиб, жаннатни “ваъда қилиб”, уларни жиноятга бошлайдилар. Афсуски, ишонувчан ожизалар, жумладан, ватандош аёл-қизларимиз орасида ҳам диний экстремистик гуруҳлар вакилларининг сафсаталарига учиб, қабоҳат қуролига айланиб қолаётганлар бор.\nТерроризм қандай кўриниш ва йўналишда бўлмасин, босқинчилик, зўравонлик, зулмдан иборат ва инсониятни албатта ҳалокатга олиб келади. Турли минтақаларда талотўпларни юзага келтириб, одамзодни ваҳимага солишга ҳаракат қилаётган кимсалар манфур ниятларига етиш мақсадида аёллардан фойдаланаётгани қанчалар қабиҳ бўлса, динни рўкач қилаётгани ундан-да аянчлидир. Ваҳоланки, Ислом – тинчлик дини. Муқаддас манбаларга кўра, ўз жонига қасд қилиш, қасддан одам ўлдириш, бузғунчилик ғояларини тарқатиш, халқ тинчлигига таҳдид солиш тақиқланган бундай хатти-ҳаракатлар учун жазо муқаррардир.\nТошкент ислом университети Исломшунослик илмий-тадқиқот маркази катта илмий ходими


ЗИЁ ДОИРАСИДАН ТАШҚАРИДАГИ ИШЛАР, 51-сон\n≡Давр нафаси 🕔10:47, 22.12.2016 ✔2906\nЗИЁ ДОИРАСИДАН ТАШҚАРИДАГИ ИШЛАР\n≡Долзарб мавзу 🕔10:46, 22.12.2016 ✔2476\nБуни қилаётган ҳам, жабрини тортаётган ҳам ўзимиз эмасми?\nЎсиб келаётган ҳар бир болага таълим-тарбия бериш бутун жамият, айниқса, педагоглар олдига муҳим вазифалар қўяди. Аммо бугун айрим ўқитувчилар зиммасидаги масъулиятни унутиб, ўзларига берилган ишончни суиистеъмол қилиб, ўқувчиларидан шахсий манфаати йўлида фойдаланаётганига гувоҳ бўляпмиз.\nЎқув-тарбия муассасаси ходимларининг янги «вазифа»си пайдо бўлаётгани ҳақида баъзан эшитиб қоляпмиз. Ачинарлиси, бунда айрим ота-оналар ҳам фаоллик ва ташаббускорликни қўлдан беришмаяпти...\nЖиноятчилар тезкор аниқланади\n≡Етти кун ≡Етти кун 🕔10:45, 22.12.2016 ✔1975\nМамлакатимизда «Хавфсиз шаҳар» лойиҳасини амалга ошириш давом этмоқда. Унинг доирасида ҳуқуқбузарликларни назорат ва таҳлил қилиш бўйича янги — жиноятчиларни тезкорлик билан аниқлаш имконини берувчи компьютер тизимини ишга тушириш режалаштирилмоқда.\nНаманган инфратузилмаси ривожланади\n≡Етти кун ≡Етти кун 🕔10:45, 22.12.2016 ✔1990\nЎзбекистон Республикаси ҳукумати 2017 — 2019 йиллар учун Наманган шаҳар йўл-транспорт ва муҳандислик-коммуникация инфратузилмасини ривожлантириш чора-тадбирлари тўғрисида қарор қабул қилди.\nБу туманни танимай қоласиз\n≡Етти кун ≡Етти кун 🕔10:44, 22.12.2016 ✔2036\nПойтахтимизнинг Мирзо Улуғбек туманида 2019 йилгача 15 дан ортиқ кўп хонадонли тураржой, Буюк Ипак йўли ва Гулсанам кўчалари кесишмасида «Наврўз» деҳқон бозори қурилади.\nИпак қурти боқишнинг янгича усули\n≡Етти кун ≡Етти кун 🕔10:44, 22.12.2016 ✔3257\nЎзбек ихтирочилари ипак қуртини боқишнинг янги усулини ўйлаб топишди. Бу ҳақда Ўзбекистон Интеллектуал мулк агентлиги Ахборот хизмати хабар тарқатди.\nЭпизоотик вазият барқарорми?\n≡Етти кун ≡Етти кун 🕔10:44, 22.12.2016 ✔1922\nМамлакатимизда ўтган даврда 29,7 миллион бош чорва моли ҳамда 58,7 миллион парранда турли касалликларга қарши профилактик эмланди. 220 мингдан ортиқ ҳайвон сақланадиган жойларда дезинфекция тадбирлари ўтказилди.\nБерлинда теракт, қурбонлар бор\n≡Хориж хабарлари ≡Хориж хабарлари 🕔10:43, 22.12.2016 ✔1931\n19 декабрь куни Берлинда юк машинаси ёрдамида террорчилик хуружи содир этилди.\nКўчага чиқманг, хавфли!\n≡Хориж хабарлари ≡Хориж хабарлари 🕔10:43, 22.12.2016 ✔1940\nХитойнинг 24 саноат шаҳрида, жумладан, пойтахт Пекинда атмосфера ҳавоси ифлосланишининг юқори даражаси («қизил» даража) эълон қилинди, дея хабар тарқатди «Interfax».\nКимга тўй — кимга уй!\n≡Хориж хабарлари ≡Хориж хабарлари 🕔10:43, 22.12.2016 ✔1850\nҲиндистонлик бадавлат бизнесмен Ажай Манот ёлғиз қизининг никоҳ тўйида 90 та бошпанасиз камбағал оилага барча қулайликларга эга бўлган хонадон калитларини топширди, дея хабар тарқатди РАТА-ТАСС.\nПенсия ёши пасайтирилди\n≡Хориж хабарлари ≡Хориж хабарлари 🕔10:42, 22.12.2016 ✔1818\nПольшада пенсия ёши пасайтирилди. Мамлакат президенти бу ҳақдаги қонунни имзолади, дея хабар тарқатди РАТА-ТАСС.\n7 минг инсон тақдири\n≡Хориж хабарлари ≡Хориж хабарлари 🕔10:42, 22.12.2016 ✔1830\n2016 йил муҳожирлар учун энг аянчли ва ҳалокатли йил бўлди: дунё бўйича ватанини тарк этишга мажбур бўлган 7 минг киши ҳалок бўлган ёки бедарак йўқолган. Уларнинг ярмидан ортиғи Ўртаер денгизида манзилига ета олмаганлардир.\n≡Бугуннинг гапи 🕔10:42, 22.12.2016 ✔2325\n≡Бугуннинг гапи 🕔10:41, 22.12.2016 ✔2292\nМЕВАЛИ ДАРАХТНИ СОВУҚ УРСА...\n≡Даромад манбаи 🕔10:40, 22.12.2016 ✔3025\nБаъзан боғдаги мевали дарахтларни совуқ уради. Бундай вазиятда қандай йўл тутиш лозим? Дарахтни бутунлай кесиб ташлаш керакми ёки қисман? Уни тикласа, қайта жонлантирса бўладими?\n🕔 10:19, 22.12.2016\nПайшанба, 22-Декабр 2021 2020 2019 2018 2017 2016\nМеҳмонхона хўжайини янги келган меҳмонни шахсан ўзи кутиб олди ва сафар сумкасини тўртинчи қаватга олиб чиқди.\n— Мана, чой ҳақига! — дея келган меҳмон унга бир дона оққанд берди.\nШунинг учун ҳам меҳмонхона хўжайини ундан ҳужжат ҳам сўраб ўтирмади. Пастга тушиб, қайднома дафтарни очиб ёзиб қўйди: «Габроволик савдогар».\nДордан ўта туриб акса урманг! Соғ бўлсинлар, деган мадад ёрдам бермаслиги мумкин.


Осиё Кубоги-2019. Ўзбекистон қийин, аммо муҳим ғалабага эришди\n9 январь, 2019, 19:30\nОсиё Кубогидаги юришимиз бошланди\nХабарингиз бор, бугун Осиё Кубоги-2019 “F“ гуруҳи 1-туридан ўрин олган Ўзбекистон - Уммон учрашуви бўлиб ўтди. Қийин кечган учрашувда ҳамюртларимиз ғалаба қозонишди.\nЭлдор Шомуродов 85'\nОсиё кубоги. F-гуруҳи 1-тур\nMohsin Al Ghassani 72'\nСтадион: Sharjah Stadium 9424 томошабин\nУчрашув якунланди. Қийин, аммо муҳим ғалабага эришдик. Ғалаба МУБОРАК!!!\nКримец рақибни ушлаб қолди ва қизил карточка ишлаб олди. Афсус...\nАнзур Исмоилов рақибни бироз ушлаб қолганди. Бунда уммонликлар ҳакамга пенальти дея мурожаат қилишди. Аммо... вазият бизнинг фойдамизга\nЭлдор Шомуродов жарима майдонига кириб борди ва рақиб посбонининг яқин бурчагига тўпни киритди\nАвваллари Ўзбекистон миллий терма жамоасининг ўйинлари қовушмаса, ҳаракатлари ўхшамаса, футболчилар хатога йўқ қўйса, шарҳловчилар танқид қилишарди. Лекин охирги пайтларда шарҳловчиларимиз бунга кўз юмишмоқда!!!\nҲа, ҳақиқатдан ҳам кайфият тушиб кетди. Футболчилар уйғонмаяпти. Афтидан дурангга ҳаракат қилаётгандекмиз\nМарат Бикмаев ўрнига Элдор Шомуродов ўйинга қўшилди\nЖалолиддин Машарипов ўрнига Икром Алибоев тушди\nДостонбек Ҳамдамов 3-4 метртлардан гол ура олмади. Рақиб посбони тўпни қайтарди.\nУммон ғалаба учун ўйнамоқда. Бизникилардан қандайдир мақсад борилигини кўриш қийин, ҳар ҳолда ҳаракатлардан шуни ҳулоса қилиш мумкин\nДарвозаларга берилган аниқ зарбалар бўйича Уммон биздан устун - 5:1. Демак, қиладиган ишларимиз талайгина\nОхири уммонликлар ўз мақсадларига етишди. Ҳужумлар кетидан ҳужумлар. Якунда гол. Чап қанотдан ташкил этилган ҳужумни Муҳсин ал Ғазоний гол урди.\nУчрашувга оид қизиқарли хабарлар, ҳавфли вазиятлар, гол ва статистикаларни сайтимиз ва телеграмдаги саҳифамизда кузатиб боришингиз мумкин\nНестеров яна терма жамоамизни муқаррар голдан қутқарди ва жароҳат олди. Лекин у ўйинни давом эттира олади.\nСардор Рашидов ўрнига Достонбек Ҳамдамов майдонга тушди. Сардор Рашидов бугун ўз ўйинини кўрсата олмади. Энди Ҳамдамов ўзини кўрсатиши керак\nИгнатий Нестеров тўпни ўйинга киритишда вақтни чўзгани учун огоҳлантирилди\nЖарима майдонимизга яқин жойда Марат Биткмаев энди рақибни тўхтатиб қолди. Ҳавфли вазият. Бизда Нестеров бор\nБиринчи бўлимда бўлгани каби иккинчи таймни ҳам уммонликлар фаол бошлашди. Боз устига ҳисобда ҳам ортда боришмоқда. Бундан бошқа иложи ҳам йўқ\nТаркибда ўзгариш йўқ. Купер ҳозирча футболчиларнинг ҳаракатларидан қонишиқ ҳосил қилмоқда.\nБиринчи тайм охирларида жамоалар навбати билан ҳужумлар ташкил этишди. Аммо ҳисоб ўзгармади. Танаффус\nГолдан сўнг рақиблар босимни оширишди. Лекин вакилларимиз уларнинг урунишларини бартараф қилишда давом этишмоқда.\nОдил Аҳмедов жарима зарбасидан дарвозани ишғол қилди. Қойил, Аҳмедов\nМарат Бикмаев рақиб жарима майдони яқинида йиқитилди. Жарима зарбаси\nЖалолиддин Машарипов тўпга кеч қўлиб рақиб футболчисини қўполлик билан тўхтатди. Шу боис ҳамюртимиз огоҳлантирилди\nСтадионга уммонлик мухлисларнинг келиши давом этмоқда. Уларнинг овози стадионда бошқа овозларни ёпиб қўймоқда. Уммон терма жамоасини тинимсиз қўллаб турибди. Уммон уйида ўйнаётгандек, гўё\nОчиғи, терма жамоамиздан расмий ўйинларда бошқачароқ ўйин кутгандик. Лекин ҳозирча, улар биз кутган ўйинни намойиш этишмаяпти.\nУммон тартибли ўйин намойиш этмоқда. Ҳужумлари ҳам тобора ҳавфли кўриниш олмоқда. Футболчиларимиз рақиб зарба беришига имконият яратиб беришмоқда.\nБурчакдан оширилган тўпни рақиб футболчиси боши билан дарвозамизга урди. Игнатий Нестеровнинг маҳорати эвазига гол бўлмади. Яшшшшшаааавор Игнат!!!\nУчрашувдан аввал мусобақа ташкилий қўмитаси мутасаддиси миллий терма жамоамиз дарвозабони Игнатий Нестеровни 5-Осиё Кубогидаги иштироки билан табриклади. РЕКОРД!!!\nФутболчиларимиз уйғонишлари керак. Чунки бизга ғалаба сув ва ҳаводек зарур. Ҳар ҳолда Эктор Купернинг ўртоқлик ўйинларидаги натижалари танқидларга сабаб бўлаётганди. Ғалаба орқали футболчилар босимни енгиб ўтишади, деб ўйлаймиз. Танқидларга муносиб жавоб бериш пайти келди!!!\nФутболчиларимиз ҳужумлар ташкил этишга ҳаракат қилишмоқда. Лекин шу билан бирга хатоларга ҳам йўқ қўйишмоқда.\nАйни дақиқаларда уммонликлар кичик устунликка эришишмоқда. Бизникилар эса ҳозирча...\nУчрашув бошланди. ОЛҒА, ЎЗБЕКИСТОН!!!\nЖамоалар майдонга чиқиб келишди. Дастлаб Ўзбекистоннинг мадҳияси янгради. Кейин эса Уммон давлатининг мадҳияси мухлислар ва футболчилар томонидан куйланди.\nБугун Ўзбекистон миллий терма жамоаси Уммонга қарши баҳс олиб боради. Беллашув Тошкент вақти билан 18:30да бошланади.\nТаркиблар билан танишиб олгансиз, албатта.\nАссалому алайкум қадрли футбол мухлислари. 5 январдан БААда Осиё Кубоги-2019 старт олганди. Биз учун эса бугундан яъни 9 январдан мусобақа бошланади. Чунки биз сабрсизлик билан кутган чемпионатда Ўзбекистон миллий терма жамоаси ўз иштирокини бошлайди.\nBiz bugun galaba qozonamizz olgaaaaa\nYurakni oldirib qo`ydi odam\nMana janob Kuper himoyaviy o'yin sizga olin surpiriz lekin Turkmenistan Ommon emas iltmos hujmkor tarkib kureyli hatyabi 1 tayim Rashidov dam olib tursn\nНежули шунча вахима клишади интернет да телевизор да нима хеч иложи йукми прямой куришни уйин тугаяпти холиям излаяпман прямой эфир\nAllplay proggamdan ko‘rdim jonli efirni yaxshi ko‘rsatti. Telefonda bo‘lsa xam ko‘rdim. Iloji yo‘q\nВакт олий хакам. Вакти келди 15 йил узок давр.\nНасиб булса булади.


25 апрел 2018, Тошкент вақти: 17:14\nТрамп сенатор ва конгресменларни - ҳар икки партия аъзоларини иммиграцияга оид муаммоларни муҳокама қилиш юзасидан Оқ Уйга таклиф қилди. Кун тартибида иммигрантларнинг оила аъзоларини АҚШга таклиф қилишни ва ютуқ эгаларига виза берувчи «грин-кард» лотерея ўйинини чеклаш масалалари бор эди. Бунинг эвазига Оқ Уй юз минглаб ёш иммигрантларни мамлакатдан чиқариб юборишни бас қилмоқчи. Бундай қарор қабул қилиниши учун иккала партия вакиллари муросага қилиши лозим.\n– Бизга ўша «бир пулга қиммат» мамлакатлар аҳолиси бу ерга килишининг нима кераги бор? – деган Трамп. Бу ҳақда учрашувдан ахборот олган кишилар Washington Post газетасига хабар қилган.\nКейинчалик The New York Times газетаси ҳам айни шу изоҳни келтирди. Газета таҳририяти билан ҳам уни учрашувдан бевосита хабардор бўлган, аммо шахсини ошкор қилмаган кишилар баҳам кўрган.\nХабар қилинишича, президент юқоридаги гапида Африка мамлакатлари билан Ҳаитини назарда тутган, сўнгра Қўшма Штатлар Норвегия сингари мамлакатлардан иммигрантларни жон-жон деб қабул қилишини айтган. Ушбу мамлакат бош вазири Трамп билан чоршанба куни учрашган эди.\nПрезидентнинг юқоридаги сўзлари мажлисда қатнашган кишиларни хавотир ва ташвишга солиб қўйди.\nРеспубликачи сенатор Линдси Грэҳем билан демократ-сенатор Дикк Дурбин Оқ Уйга икки партия ўртасида муросанинг асосий йўналишларини белгилаб олиш учун келган эди. Бироқ кўзи ўша мажлис залида иммиграция масаласида қаттиққўл сиёсат тарафдори бўлган бир қанча республикачиларга тушди.\nГрэҳем билан Дурбин Қўшма Штатларга болалигида ноқонуний келиб қолган ва “орзукашлар” деб аталувчи кишиларни қонун йўли билан ҳимоя қилиш борасида саъй-ҳаракатларга етакчилик қилмоқда.\nКелишувга кўра, бунинг эвазига "оила занжири миграцияси"га барҳам берилиши керак.\nЯна хабар қилинишича, зикр этилган келишувда виза лотереяси дастурини тенг ярмига қисқартириш кўзда тутилади. Лотерея тўлиқ ёпилмайди, унда, бир қанча республикачилар таклиф қилаётганидай, айрим мамлакатларга устувор аҳамият берилади.\nПрезидент билан қонун чиқарувчиларнинг 800 мингга яқин “орзукаш”ни қандай ҳимоя қилиш юзасидан ўтказаётган жадал музокаралари яримлаб қолди.\nТрамп ўтган йили Обама президентлиги вақтида қабул қилинган “Болалик даврида келиб қолганларга қонунни қўллашни кечиктириш” дастурини бекор қилди. У Конгрессга вазиятни қонун қабул қилиш йўли билан тузатиш учун учун 5 мартга қадар муҳлат берди.\nОқ Уй Трампнинг баёнотини инкор этмади, бироқ президент мамлакатни мустаҳкамлаш йўлида “доимий ечимлар топиш учун курашаётгани”ни, бунинг учун одамларнинг кўрсатган хизматларига асосланадиган иммиграция тизимини жорий қилишни таклиф этаётганини айтди.\n– Вашингтондаги айрим сиёсатчилар чет мамалкатлар манфаатларини кўзлаб курашиш йўлини танламоқда, бироқ Трамп Америка халқи манфаати учун курашади, – деди Оқ Уй матбуот котиби Раж Шаҳ ўз баёнотида.


Ўзбекистон Ички ишлар вазирлиги расмийси террорчиликда гумон этилаётган шахсларни қўлга олиш амалиёти давом этаётганини маълум қилди.\nВазирликнинг террорчиликка қарши кураш бошқармаси бошлиғи Иля Пягайга кўра, ўзбек милициясини сешанба куни ҳалок бўлган 20 шахс ким бўлгани қизиқтирмоқда.\nТошкентда кеча кечқурун одамларни гаровга олгани тахмин этилаётган шахс ўзини ўзи портлатиб юборган эди. Милиция қуршовга олган ўша номаълум шахс пойтахтдаги хусусий хонадонларнинг бирига яшириниб, портловчи мосламани ишга солган ва ўзи ҳам нобуд бўлган. Аммо, маҳаллий милиция ходимлари ушбу шахс одамларни гаровга олганини рад этишди.\nЎзбекистонда якшанба кунидан бери давом этган отишма ва портлашлар оқибатида жами 45 киши нобуд бўлди. Ўзбекистон томони мазкур ҳужумларда исломий гуруҳларни айбламоқда.


Газета СБХ / 2015 год / № 43 / Солиқ солиш\nКорхонамиз (ХХТУТ бўйича коди – 17116) ягона солиқ тўловчиси ҳисобланади ва ихтиёрий равишда ҚҚС тўлайди. Асосий фаолиятимиз пахта толасини йигириш бўлиб, 2014 йилнинг иккинчи ярим йиллигида бошқа корхонадан қайтариб бериш шарти билан қарз шартномаси асосида пахта толаси олиниб, кейинчалик қайтарилган.\nКорхонамиз юқоридаги товар-моддий бойликларни ҳисобварақ-фактурага асосан маҳсулот таннархи билан берди. Пахта толасининг қарз сифатида олинган пайтдаги нархи билан унинг қайтарилаётган нархи ўртасидаги тафовутни молиявий натижаларда акс эттирганмиз. Олди-берди операциялари миқдори, нави ва тури бўйича юритилган.\nМаълумки, Солиқ кодекси 355-моддаси учинчи қисмининг 2-бандида Кодекснинг 132-моддасида назарда тутилган бошқа даромадлар таркибига кирувчи, яъни бошқа мол-мулкларнинг чиқиб кетишидан олинган даромадлар ЯСТ базасига киритилиши белгиланган. Шунинг учун корхонамиз бухгалтериясида ушбу қарзга олинган пахта толасини қайтаришда олинган ва қайтарилган даврдаги нархлар ўртасидаги фарқ ягона солиқ тўлови базаси сифатида олинган.\nМисол учун биз қарз шартномаси асосида 2014 йил август ойида 23 тонна 3-навли 4-тип пахта толасини ҚҚСсиз 2 300 000 сўмга (ҚҚС суммаси 460 000 сўм, жами ҚҚС билан 2 760 000 сўм) олганмиз.\n2014 йил октябрь ойида 23 тонна 3-навли 4-тип пахта толаси ҚҚСсиз 2 415 000 сўмга (ҚҚС суммаси 483 000 сўм, жами ҚҚС билан 2 898 000 сўм) таннархи бўйича қайтарилди.\nБизда 115 000 сўмлик (2 415 000 – 2 300 000) фарқ суммаси бошқа даромадлар сифатида молиявий натижаларда акс эттирилиб, 5% ЯСТ ҳисобланган.\nУшбу вазиятда ЯСТ базасига фарқ 115 000 сўмлик суммада киритиладими ёки қайтарилгандаги ҚҚС суммасининг чегирилгандаги суммаси – 2 415 000 сўм киритиладими?\nСавол Интернетдан жўнатилган.\n– Саволингиздан кўриниб турибдики, сиз иккинчи корхонадан пахта толасини қайтариб бериш шарти билан қарз шартномаси асосида олгансиз.\nДаставвал қарз шартномасининг тушунчаси хусусида тўхталиб ўтсак. Фуқаролик кодексининг 732-моддасида қарз шартномаси бўйича бир тараф (қарз берувчи) иккинчи тарафга (қарз олувчига) пул ёки турга хос аломатлари билан белгиланган бошқа ашёларни мулк қилиб бериши, қарз олувчи эса қарз берувчига бир йўла ёки бўлиб-бўлиб, ўшанча суммадаги пулни ёки қарзга олинган ашёларнинг хили, сифати ва миқдорига баравар ашёларни (қарз суммасини) қайтариб бериш мажбуриятини олиши белгиланган.\nБинобарин, сиз пахта толасини қарзга олар экансиз, уни хили, сифати ва миқдори бараварида қайтаришингиз керак эди. Бу ерда вақт ўтиши билан нархи ўзгарадиган пахта толасининг ҳисоб-китоби сизга тааллуқли эмас.\nШунингдек Фуқаролик кодексининг 734-моддасида агар Қонунда ёки қарз шартномасида бошқача тартиб назарда тутилган бўлмаса, қарз берувчи (юридик шахс ёки фуқаро) қарз олувчидан қарз суммасига шартномада белгиланган миқдорда ва тартибда фоизлар олиш ҳуқуқига эга бўлади дейилган. Демак, сиз пахта толасини қайтараётган пайтда қарз шартномасида келишилган фоизни тўлашингиз керак бўлади холос.\nҚарзга олинган нарсаларни қайтаришда вақт ўтиши билан ўзгарадиган товар нархи орасидаги фарқ солиқ солинадиган базага киритилиши кераклиги Солиқ кодексининг 132-моддасида ҳам, 355-моддасида ҳам назарда тутилмаган. Шундай экан, бунда ҳеч қандай солиқ оқибатлари юзага келмайди.\nБироқ шуни эсдан чиқармаслик керакки, заём (қарз) шартномалари асосида товар-моддий захираларни бериш Солиқ кодексининг 199-моддасига асосан товарларни (ишларни, хизматларни) реализация қилиш обороти деб қаралади ва ундан белгиланган тартибда ҚҚС ҳисобланади.\nЖавобларни «Soliq Kalkulyatori» СМТ солиқ маслаҳатчиси Умидбек САФАРОВ тайёрлади.


«БИЗ ЎЗ ЮРТИМИЗ БИЛАН ФАХРЛАНАМИЗ!» - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 31 Март 2017\tКӯришлар: 2309\nДеваштич ноҳияси маркази – Ғончи шаҳарчасида бўлиб ўтган илмий-назариявий конференция қатнашчиларининг чиқишлари ўзаро суҳбатларида ёшларнинг мустақил Тожикистон билан чинакамига фахрланишлари акс этиб турди. «Замонавий Тожикистоннинг замонавий дунёдаги ўрни» деб аталган мазкур конференцияда ёш ўқитувчилар томонидан тайёрланган чиқишлар иштирокчилар томонидан қизғин кутиб олинди.\nДеваштичлик муаллималар – Шарора Шодиева, Парвина Омонова, Рухсора Ҳожиева томонидан тайёрланган «Сув - ҳаёт манбаи», «Миллат пешвоси ва Тожикистоннинг дунёда юксак мақом олишдаги ўрни», «Мустақиллик даври ёшлари ва жаҳонга юз тутиш таъсири» мавзуларидаги чиқишларида муаллифларнинг чуқур билимга эга эканликлари, дунёқарашлари кенглиги, атрофлича фикр-мулоҳаза юрита олишлари баралла сезилиб турди.\nНАВРЎЗ ЭЛЛАРНИ БИРЛАШТИРАДИ\nҚозоғистоннинг Шимкент шаҳрида ўтказилган Наврўз тантаналари қозоқ ва тожик халқлари дўстлиги байрамига айланиб кетди. Наврўз кунлари Жанубий Қозоғистон вилояти маркази бўлган бу шаҳарга у билан биродарлашган Хўжанд шаҳридан меҳмонлар ташриф буюришди. Меҳмонлар орасида тадбиркорлар, санъаткорлар ҳам бор эди.\nТожикистоннинг Қозоғистондаги Фавқулодда ва мухтор элчиси Назирмад Ализода бошчилик қилган тожикистонлик меҳмонлар гуруҳини мезбонлар илиқ кутиб олишди. Меҳмонларни Жанубий Қозоғистон вилояти раиси Жансеит Туймебаев қабул қилди. Хўжанд шаҳри раиси биринчи ўринбосари Хайрулло Ғайбуллозода Хўжанд ва Шимкент шаҳарлари орасидаги дўстлик муносабатларининг тобора мустаҳкамланаётгани, хўжандликларнинг бу йилги Наврўзни барча соҳаларда муносиб совғалар билан кутиб олишгани борасида сўзлади.\nСерқуёш Тожикистон тупроғида етиштирилган ширин-шакар меваларни қозоғистонликлар мудом севиб истеъмол қилиб келишган. Жанубий Қозоғистон вилояти марказида Суғд вилоятидан келтириладиган қуруқ меваларни сотиш дўконини очиш ҳақидаги янгилик шимкентликларни қувонтириб юборди. Бу дўкон икки мамлакат тадбиркорларининг «САТН» қўшма корхонаси ташаббуси билан очилади.\nНаврўз кунларидаги сафар давомида биродарлашган шаҳарлар орасидаги иқтисодий ва маданий алоқаларни янада ривожлантиришга келишиб олинди. Наврўз байрамида қозоқ - тожик куй-қўшиқлари янгради.\nАТЛАСУ АДРАС АРЗОН НАРХДА\nХўжандликлар Наврўз арафасида уч кун давомида гилам, атлас ва адрас матоларини арзон нархда сотиб олиш имкониятига эга бўлишди. Давлат ҳокимияти Суғд вилояти ижроия органи қўллаб-қувватлаши билан ўтказилган байрамолди савдосида Гулистон шаҳридаги «Қолинҳои Қайроққум» Очиқ ҳиссадорлик жамияти маҳсулотлари харидорлари кўп бўлди. Наврўз муносабати билан чиройли ва сифатли гиламлар 20 фоиз арзон нархда сотилди.\nВилоятдаги атлас ва адрас тўқиш таълим-ишлаб чиқариш марказлари маҳсулотлари ҳам харидорларга манзур бўлди. Фақат икки кун орасида 9 минг метрдан ортиқ атлас ва адрас сотилди.\nСуғд вилояти матбуот марказидан хабар беришларича, харидорлар маҳаллий қўли гул ҳунармандлар тўқиган атлас ва адраснинг тожикистонлик қизлар, аёлларга ярашиб, кўркларига кўрк қўшишини, сунъий толалар қўшилмайдиган бу матоларнинг инсон саломатлиги учун ҳам фойдали эканлигини таъкидлашган.\nСОЙ СОҲИЛЛАРИ МУСТАҲКАМЛАНМОҚДА\nСпитамен ноҳияси ҳудудидан оқиб ўтадиган тўртта сой соҳилларини мустаҳкамлаш ишлари бошланиб кетди. Айни бир пайтда сув оқиб ўтадиган ариқлар ва бошқа иншоотларни тозалаш ишлари ҳам давом эттирилмоқда.\nФавқулодда ҳолатларга тайёр туриш, табиий офатлар олдини олиш масалаларига бағишланган йиғилиш бўлиб ўтар экан, ноҳия раиси Акрам Сулаймонзода баҳор келиши билан ёғингарчиликлар кўпайиши ва сел келиши каби табиий офатлар юз бериши мумкинлиги, сув иншоотларини тозалаш, соҳилларни мустаҳкамлаш эса, кўнгилсиз ҳодисалар олдини олишга хизмат қилишини таъкидлади.\nМутахассисларнинг айтишларича, олдинги йиллар сел келиши натижасида ноҳия иқтисодига зарар етказган ҳолатлар юз берган. Кўприк ва йўлларни сел ювиб кетган. Бу каби ҳолатларнинг олдини олиш эса, фақат фавқулодда ҳолатлар ва фуқаро мудофааси ходимларининг эмас, балки ҳамманинг ишидир. Йиғилишда қатнашган ноҳиядаги шаҳарча ва қишлоқ жамоатлари раислари, ташкилотлар, идоралар раҳбарлари буни яхши англаган ҳолда, сой соҳилларини мустаҳкамлаш, канал ва ариқларни лойқадан тозалашга кўпчиликни сафарбар қилишга келишиб олишди. Чунки сув иншоотларини мавсумга тайёрлаш фақат кўнгилсиз ҳодисалар олдини олибгина қолмасдан, балки экинзор ва боғ-роғларни вақтида қондириб суғориш имкониятини ҳам беради.\nХАБАРДОРЛИК ТЎҒРИ ЙЎЛГА БОШЛАЙДИ\nКонибодом шаҳрида ўтказилган «Ёшлар – бузғунчиликка қарши», деб аталган энг яхши иншо танлови якунланди. Танлов натижалари ўрганилганда, конибодомлик ёшларнинг террорчилик ва экстремизм нима эканлиги, бузғунчи ғояларни ташиётган кимсаларнинг манфур ниятлари, уларнинг қилмишлари натижасида қанча-қанча бегуноҳ инсонлар ҳалок бўлаётганликлари, тинч аҳоли ўз уй-жойини ташлаб, тинч маконлар излаб, сарсон бўлаётгани, шаҳарлар култепага айланаётганидан хабардор эканликлари маълум бўлди. Ўқувчи ёшларнинг Сурия ва Ироқ каби давлатларда ўзини «Ислом давлати», деб атаган гуруҳ қилмишлари даҳшатларини яхши англаб етишлари улар ёзган иншоларда яққол кўриниб турарди.\nИншолар танлови давлат ҳокимияти Конибодом шаҳар ижроия органининг Ёшлар, спорт ва сайёҳлик бўлими томонидан ўтказилди. Танловни ўтказишдан яна бошқа мақсадлар, жумладан, ёшларни бунёдкорлик руҳида тарбиялаш, ёш истеъдодларни аниқлаш ҳам кўзда тутилганди.\nШаҳар Ёш истеъдодларни кашф этиш ва тарбиялаш марказида бўлиб ўтган танловда 25 нафар ўқувчи ва талаба иштирок этди. 32-ўрта умумтаълим муассасаси битирувчи синф ўқувчиси Ф. Мамадов ва Ўқитувчилар тайёрлаш коллежи толибаси М. Абдушарофова ёзган иншолар энг яхши, деб топилди.\nБугун: 25-10-2020 18:28:33


ЎЗБЕКИСТОН РЕСПУБЛИКАСИ БАНДЛИК ВА МЕҲНАТ МУНОСАБАТЛАРИ ВАЗИРЛИГИ - Бекободда Ташқи меҳнат миграцияси масалалари агентилигининг тайёрлов ўқув курси иш бошлади\nБекободда Ташқи меҳнат миграцияси масалалари агентилигининг тайёрлов ўқув курси иш бошлади\nБугун 14 сентябрь Тошкент вилояти Бекобод шаҳридаги Аҳоли бандлигига кўмаклашиш марказининг янги таъмирдан чиққан биносида Ташқи меҳнат миграцияси масалалари агентлигининг тайёрлов ўқув курси ўз фаолиятини бошлади.\nШу муносабат билан Бекобод шаҳар бандликка кўмаклашиш марказига Бандлик ва меҳнат муносабатлари вазирининг биринчи ўринбосари Эркин Муҳитдинов ҳамда вазирликнинг бошқа масъул вакиллари ташриф буюришди. Ташриф давомида марказда яратилган шароитлар кўздан кечирилди ва фуқаролар бандлигини таъминлашда ушбу марказнинг ишончли орган бўлиб қолиши алоҳида таъкидланди.\nМазкур ўқув марказида Россия Федерациясида вақтинчалик меҳнат фаолиятини амалга ошириш истагида бўлган Ўзбекистон фуқаролари тайёрлов ўқув курсларидан ўтишади.\nЎқув марказида жами 45 та ўринга мўлжалланган учта ўқув хонаси, битта ўқитувчилар хонаси ва битта сервер хонаси мавжуд бўлиб, улар замонавий жиҳозлар билан таъминланган.\nАгентликнинг филиали томонидан ўқув курсини тамомлаган фуқаролар рўйхати “Чет элларда ишлаш истагида бўлган фуқароларнинг электрон базаси”га киритиб борилади ва иш берувчилар томонидан ўтказилиши режалаштирилган танловларга жалб этилади.\nКиришлар бугун: 1026\nТашрифлар бугун: 677


Ўзбекистоннинг арман юлдузи: Тамара Петросян қандай қилиб буюк Тамарахонимга айланган? - 29 Сентября 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Сентябрь » 29 » Ўзбекистоннинг арман юлдузи: Тамара Петросян қандай қилиб буюк Тамарахонимга айланган?\nЎзбекистонда «Тамарахоним» номи билан ёдга олинадиган ноёб истеъдод эгаси аслида арман қизи Тамара Петросян сифатида дунёга келган. Тамарахоним ўзбек санъатига қўшган катта ҳиссаси учун арман ва ўзбек халқи орасида унинг қалби ва маданияти қайси миллатга мансублиги ҳақида кўплаб баҳслар бўлган.\nТамарахоним Фарғона водийси Марғилон шаҳрида дунёга келди. Унинг оиласи ўз хоҳиши билан ўз ватанидан кетмаган. Тамаранинг отаси 1905 йил инқилобий воқеалардаги иштироки учун оиласи билан сургун қилинган. Оиланинг узоқ сафарлик кўчишидан сўнг туғилган қизига афсонавий малика − «Тамара» исми қўйилган. Ўша даврда Тамаранинг ота-онаси қизини қандай келажак кутиб турганини тасаввур қилиши қийин эди, албатта.\nЁшлигидан қобилияти намоён бўла бошлаган раққоса оиласининг розилиги билан энди-энди фаолият юритишни бошлаган санъат тўгаракларига қатнашди. Мактабни тамомлагандан сўнг Москвага ўқишга кетиб, таътил пайтлари яна Тошкентга қайтиб фолклор-рақс ансамблида фаолият юритади. 15 ёшида Опера ва балет театрида ишлашни бошлайди.\nТамара болалигиданоқ санъатга муҳаббат қўйгани учун, рақсга тушиш гўёки севимли чой ичиш каби ёқимли бўлган. Шунингдек, Тамарахонимнинг ҳаёти чойсиз ўтмаган. Эртами ёки кеч, ҳар қандай шароитда ҳам стол устида чой бўлиши керак эди.\nТамарахоним санъат ичига кириб борган сари ўзини рақссиз тасаввур эта олмасди. Ҳаттоки, катта Фарғона канали қурилишида ҳам жонбозлик кўрсатиб, 45 кун давомида қурувчилар бирга ишлади. Кечки сменада эса қўшиқ куйлаб, рақсга тушди. Атрофдагилар эса унинг куч-ғайратига қойил қоларди. Аёл-қизлар билан суҳбатлашиб, уларни ҳам ўқишга, илм олишга, ишлашга, касб эгаси бўлишга чақирган Тамарахонимнинг сўзларини эшитган эркак «Бизда бундай бўлиши мумкин эмас», деб айтган гапига жавобан кўзлари чақнаб, «Мумкин, албатта, Ўзбекистонда мумкин» деган сўзлари учун ақлдан озган аёлга ҳам қиёслаганлар бўлди.\nБаъзан унга касби туфайли ҳеч ким уйланмайди, деб фикр билдирганлар аллақачон унинг турмушга чиққанлигини эшитиб ҳайрон қолган. Биринчи турмуш ўртоғи – санъаткор Муҳиддин Қори-Ёқубов билан қурган оиласидан Вансетта исмли қизи дунёга келган. Иккинчи турмуши Пўлат Раҳимовдан эса Лола исмли қизи бор.\nТамарахонимнинг турмуш ўртоғи Раҳимов чиндан ҳам ундан фахрланар эди. Кейинчалик Тамарахонимдаги истеъдодни, профессионалликни барча тушуниб етди. У 60 тилда ижро этилган 600 дан ортиқ қўшиқларга рақсга тушди. Қанчадан қанча шогирдлар тайёрлади, истеъдодли қизларни кашф этди. Уларни Тошкентда ўқитишни йўлга қўйди, шунингдек, бошқа давлатларга ижодий сафарлар уюштирди.\nУруш даврида раққосанинг ўрнига танклар жанг қилди. Тамарахоним фронтда ҳам тинимсиз ижодда бўлди ва бунинг учун унга яхши маош тўланди. У даромадининг барчасини хайрия фондларига танк қуриш учун ўтказди. 1943 йилда у Биринчи совет актрисаси ҳамда Совет армиясининг капитани каби ҳарбий унвонига сазовор бўлди. Ўзининг маҳорати ва вуксак ижодини намойиш этган Тамарахоним руҳиятни кўтаришга ва аскар-қўмондонларга илҳом беришга муваффақ бўлди.\nТамарахоним урушдан кейин ҳам ўзбек санъати учун тинимсиз меҳнат қилди. Унинг бутун ҳаёти ва кўзлаган мақсади ҳам ягона санъат бўлди. Унга айтилган «Овозсиз қўшиқ куйлайдиган қўллар соҳибаси» таърифи жуда мос келар эди. Унинг юзлаб рақс ҳаракатларини ёдда сақлашини ўзи камдан-кам учрайдиган қобилият эди. У чиндан ҳам Марказий Осиёда «Совет Мадонна»си сифатида танилди. Тамарахоним 85 ёшида вафот этди, аммо унинг кўринишида навқиронлик сақланиб қолганди. Унинг яқинлари ва шогирдларининг айтишича, раққоса яна бироз умр кўрганида, бундан ҳам кўпроқ ижодий мерослар қолдирган бўлар эди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 13 | Добавил: Sherlaruz.CoM | Теги: #newsuz, #uznews, #Yangilik, #ahborot, #Yangiliklar, #habarlar, #новости, #news, #xabarlar | Рейтинг: 0.0/0


Нигериядан икки қора танлини олиб келиб, уйи олдидаги контейнерга қамаб қул қилганлик айбловлари билан юзма-юз қолган 26 ёшли қўшиқчи, Siroj Boom тахаллуси танилган Сирож Узанов “Элтуз”га берган суҳбатида уларга фақат яхшилик қилганини айтди.\n– Мен ўзбек санъатига меҳри баландлиги учун уларни ҳамкорликка чақирганман, – дейди Siroj Boom. – Менга пул бермайди, ишлатади, деб нолиб интернетларга чиқиш қилди. Мен уларнинг ижод қилиши учун имконият яратиб бердим. Кўп киши билан таништирдим. Бу ерда яхши обрў топди. Менинг кўмагим билан озми-кўпми танилди. Улар эса мени ваҳшийга чиқариб қўйди.\nSiroj Boom ўз ҳақиқатлари борлигини, тарқатилган маълумотларнинг кўпи “ёлғон” эканини таъкидлади. У одамлар ҳақиқатни билмай туриб уни ҳатто ҳақорат қилишаётганини айтар экан, айби бўлса, қонун олдида жавоб беришга тайёрлигини билдирди.\n“Элтуз”га маълум бўлишича, ўзларига Шоҳ ва Муниса тахаллусларини олган, Siroj Boom шаънига айбловлар билан чиқаётган нигериялик ака-сингил ҳозир Дубайда.\n“Бу ерга дадамни кўргани келдик. Шахсимизни тасдиқловчи ҳужжатларимиз ҳозир ўзимизда. Тошкентга қайтгандан сўнг, албатта, “Элтуз” мухбирига воқеаларни батафсил айтиб берамиз, – деди Шоҳ. – Сирож ўзини оқлаш учун баҳона излаб юрибди.\nБиз унга душман эмасмиз. Фақат уни инсофга чақирмоқчимиз. Мусулмонга ярашадиган ишларни қилмаяпти. Биз Тошкентга қайтамиз. Ижодий фаолиятимизни давом эттирмоқчимиз. Ўзбек санъатига меҳримиз бўлакча, ўзбек халқига ҳам. Фақат бизга инсофли ҳамкор керак”.\nЭлтуз”га тақдим этилган, ўзбек хонандаси айбланган видеода нигериялик ака-сингил хонанда Siroj Boomнинг ҳовлисида яшагани, хонадон эгалари уларнинг шахсини тасдиқловчи ҳужжатларини олиб қўйгани айтилади. (Siroj Boom “Элтуз”га улар ўз ихтиёри билан ҳужжатларини топширганини билдирганди).\nШунингдек, видеода ака-сингил ҳақорат қилингани, алдангани ва мажбурлаб ишлатилгани, уларга кийим олиб бермагани, ҳатто кир ювиш, ювиниш учун шароит яратмагани, қўшиқчининг онаси уларни таҳқирлагани, ўзи шахсиятга тегувчи гаплар айтгани қайд этилган.\nАка-сингил Дубайдан Тошкентга қайтгандан сўнг “Элтуз” мавзуга яна қайтади.\ndata-title="Қора танлиларни “қул қилганлик”да айбланган қўшиқчининг “ҳақиқатлари”" data-description="<!-- wp:paragraph --> <p>Нигериядан икки қора танлини олиб келиб, уйи олдидаги контейнерга қамаб қул қилганлик айбловлари билан юзма-юз қолган 26 ёшли қўшиқчи, Siroj Boom тахаллуси ..." data-image="https://eltuz.com/wp-content/uploads/2020/11/rasm4297851-1-scaled.jpg" data-url="https://eltuz.com/kundalik/215927/" data-services="facebook,odnoklassniki,twitter,telegram" data-counter="ig">


وَالصَّلاَةُ وَالسَّلاَمُ عَلَى رسوله محمد وَعَلَى آلِهِ وَصَحْبِهِ أجمعين، أَمَّا بَعْدُ\nМуҳтарам жамоат! “Ақида” сўзининг ўзаги луғатда “ақд”яъни “тугиш”, “боғлаш”, “маҳкамлаш” маъноларини англатади. “Ақида” сўзининг шаръий атамаси эса “бирор нарсага шак-шубҳасиз даражада қатъий ишониш”га айтилади. Демак, ақида қалбда содир бўладиган жараён бўлиб, у инсон қалбидан ишонган, ўзи учун эътиқод қилиб олган нарсаларга айтилади. Агар ўша қатъий ишонган нарсаси тўғри бўлса, у тўғри ақида ҳисобланади. Агар нотўғри бўлса, ботил ақида саналади. Худди Аҳли сунна вал жамоа ақидаси – тўғри ақида ва адашган фирқалар ақидаси эса – ботил ақида деганга ўхшаб.\nяъни: “Бас, (эй, Муҳаммад!) Аллоҳдан ўзга илоҳ йўқэканини билинг ва ўз гуноҳингиз учун ҳамда мўмин вамўминалар(нинг гуноҳлари) учун мағфират сўранг! Аллоҳсизларнинг (бу дунёдаги) кезадиган жойларингизни ҳам, (охиратда) борадиган жойларингизни ҳам билур” (19-оят).\nяъни: “Агар мушрик бўлганларида қилган (савобли)амаллари йўққа чиққан бўлур эди” (88-оят).\nяъни: “Аллоҳнинг яратган мавжудотлари борасида тафаккур қилинг, Аллоҳнинг зоти ҳақида тафаккур қилманглар”, –деганлар (Имом Абу Нуайм Исбаҳоний ривояти).\nby 2020-02-28 19:24:18\nby 2020-02-28 19:19:59\nАЙНИ ҲОЗИР ДУОГА ЧАҚИРАМИЗ...\nby 2020-03-27 11:42:36


Қўшнилар муросага эришди\n23 апрел 2021, Тошкент вақти: 14:29\nҚирғиз расмийлари Ўзбекистон билан ўтказилган газ бўйича музокаралардан кўнгиллари тўлмаганини билдирмоқдалар.\nҚирғизистон ҳукумати Ўзбекистон билан узоқ давом этган музокаралардан сўнг ўзбек газининг ҳар минг куб метрини 240 доллардан сотиб олишга оид шартномани имзолади.\nГаз олди-бердисига оид музокаралар аввалида Ўзбекистон газни 300 доллардан сотишини билдирган эди.\nҚирғизгаз корхонаси раҳбари Саламат Айтикеевнинг айтишича, Ўзбекистон билан олиб борилган газ музокараларини муваффақиятли, деб бўлмайди. Чунки Қирғизистон газнинг жаҳон баҳоси 300 доллардан арзон бўлиши ҳақидаги ҳисоб- китобларни тақдим этган ҳолда расмий Тошкентдан газни 145 доллардан сотишни илтимос қилган эди.\nҚирғизгаз раҳбарига кўра, шу муносабат билан Тошкент билан ўтказилган музокаралар жуда оғир кечган.\n- Натижада томонлар газ 240 доллардан сотилиши тўғрисидаги шартномани имзоладилар, деди Қирғизгаз раҳбари Саламат Айтикеев.\nИмзоланган шартномага асосан Қирғизистон Ўзбекистондан 650 миллион кубометр газ сотиб олади.\nБундан аввалроқ Қирғизгаз расмийлари Озодлик радиосига Ўзбекистондан йилига бир миллиард кубометрга яқин газ сотиб олинишини билдирган эдилар.\nЎзбекистоннинг газ нархини ўтган йилга нисбатан икки баробарга кўтаргани муносабати билан бу йил Қирғизистонда ўзбек гази истеъмолчилари ҳам озайган.\nҚирғизистон парламенти депутати Зиядин Жамолдиновнинг айтишича, газ нархининг кўтарилиши мамлакатда бошқа маҳсулотлар баҳосининг юқорилашига ҳам таъсир кўрсатади. Бу эса Қирғизистондаги қашшоқлар сонинингг янада кўпайишига туртки бўлади.\nПарламент депутати бундай салбий жараённинг олдини олиш мақсадида махсус йиғилиш ўтказишлари кутилаётганини ҳам айтиб ўтди.\nБишкеклик иқтисодчи Сулўсун Тўтўнова эса ўзбек гази нархининг кўтарилиши аҳолининг коммунал хизматлар учун қарздорлигининг кўпайишига сабаб бўлади, деб ҳисоблайди.\n-2009 йилда коммунал хизмат кўрсатиш соҳаси ва аҳоли учун инқироз йили бўлади.\nИстеъмолчиларнинг аксарияти 2008 йилда арзонроқ бўлган газ, электр энергияси ва бошқа хизматлар учун қарзларини тўлай олганлари йўқ.\nЎлганнинг устига тепган, деганларидай бу йил нархлар яна ҳам кўтарилди. Бундай вазиятда аҳолининг янада қашшоқлашуви аниқ бўлиб қолмоқда,- деди Сулўсун Тўтўнова.\nАйни пайтда Қирғизистон ҳукуматининг ижтимоий ривожланиш бўлими бошлиғи Назгул Тошбоева газ нархининг кўтарилиши муносабати билан аҳолининг қашшоқ қатламига ёрдам кўрсатиш масаласи ўрганилаётганини билдирди.\nУнинг айтишича, бу йўналишда Қирғизистон меҳнат ва ижтимоий ҳимоя вазирлиги махсус дастур ишлаб чиқмоқда.


Ўзбекистон Республикаси Президентининг 2021 йил 13 апрелдаги “Бюджет жараёнида фуқароларнинг фаол иштирокини таъминлаш бўйича қўшимча чора-тадбирлар тўғрисида”ги ПҚ-5072-сонли қарори ҳамда соҳага доир бошқа қонун ҳужжатлари ижроси юзасидан “Очиқ бюджет” ахборот портали орқали фуқаролар томонидан билдирилган таклифлар асосида 2022 йил апрель ойида Сурхондарё вилояти Термиз шаҳар бўйича жами\n9 та лойиҳалар ғолиб деб топилди.\nЯнгилик ва эълонлар / 2022.04.28\nЯнгилик ва эълонлар / 2022.04.27\nБугунги кунда фуқароларнинг давлат буджети маблағларининг сарфланиш жараёнида иштирок етиши ва маблағларни йўналтиришда ўз фикрларини ва таклифларини билдириш имконияти яратилганидан шаҳримиз аҳолиси томонидан билдирилаётган ташаббуслар ва овоз бериш жараёнида фаол иштирок етмоқдалар.\nЯнгилик ва эълонлар / 2022.04.26\nТермиз шаҳрида “Очиқ буджет” ахборот портали орқали 2021 йилда еришилган натижалар тўғрисида\nЯнгилик ва эълонлар / 2022.04.13\n2023- ЙИЛДA ЙУРТИМИЗДA AҲОЛИНИ РЎЙХAТГA ОЛИШ ТAДБИРИ ҚAНДAЙ AМAЛГA ОШИРИЛAДИ.\nСурхондарёда ёнгин-қутқарув спорти йўналиши бўйича Республика биринчилиги ўтказилади\nТермиздан Санкт-Петербург шаҳрига мунтазам авиақатновлар тикланмоқда. Рейслар 5 майдан бошлаб ҳар ҳафтанинг пайшанба кунлари амалга оширилади\nЯнгилик ва эълонлар / 2022.04.09\nТермиз – Санкт-Петербург – Термиз йўналиши бўйича авиақатновлар тикланмоқда\n“Янги Ўзбекистон ёшлари, бирлашайлик!” шиори остида ўтказилаётган “Ислоҳотчи ёшлар” форуми мамлакатимиз ёшларини Термиз шаҳридаги “Амударё” болалар соғломлаштириш оромгоҳида бирлаштирди.\nСурхондарёда “Янги Ўзбекистон ёшлари, бирлашайлик!” шиори остида ёшлар форумига старт берилди\nСурхондарё вилояти автомобил йўллари Бош бошқармаси таркибидаги Термиз тумани йўллардан фойдаланиш унитар корхонаси томонидан Термиз шаҳар “Юлдуз” маҳалласидаги кўчаларда жорий таъмирлаш ишлари амалга оширилди.\nЯнгилик ва эълонлар / 2022.04.01\nМаҳаллаларда ички йўллар таъмирланмоқда\nСурхондарё вилоятида жами 30 та кутубхона мавжуд бўлиб, улардан кутубхона фонди 1 111 101 тани ташкил етади.\nЯнгилик ва эълонлар / 2022.03.30\nСурхондарё вилоят статистика бошқармасининг маълумотига кўра, 2022- йилнинг январ-феврал ойларида кўрсатилган молиявий хизматлар ҳажми 391,8 млрд сўмни ташкил етди.\nСурхондарёда 391,8 млрд сўмлик молиявий хизматлар кўрсатилди


Халқ таълими вазири ота-оналарга мурожаат билан чиқди\n11:03 / 11.03.2019\nЎзбекистон Республикаси халқ таълими вазири Шерзод Шерматов Facebook’даги саҳифасида ота-оналарга мурожаат билан чиқди.\nВазир Президент мактабларида қабул ва таълим жараёни Буюк Британиянинг Кембридж университети билан ҳамкорликда олиб борилишини инобатга олиб, инглиз тили ўрганишнинг муҳимлиги ҳақида эслатиб ўтган.\n“Албатта, ҳали имтиҳонларнинг қандай ўтиши ҳақида маълумотлар мутахассислар томонидан ишлаб чиқилгандан кейин батафсил эълон қилинади. Инглиз тилини ўрганишни эса ҳозирдан бошлаш керак. Мактабда асосий фанлар хорижий педагоглар томонидан инглиз тилида олиб борилгани учун ҳам ўқиш жараёнида инглиз тилини билиш жуда зарур”, - дейди у.\nТаъкидланишича, Президент мактабларига ўқувчилар биринчи йилда 5-10-синфларга қабул қилинишини инобатга олинса, айнан шу ўқув йилида ушбу мактабларга киришга имконият кўпроқ бўлади. Кейинги йиллардан эса қабул фақат 5-синфдан.\n“Энг асосийси, Президентимиз ушбу мактабларга қабул имтиҳонлари адолатли ўтишини таъминлаш вазифасини белгилаб берганлар. Шу сабабли ҳам ушбу мактабларга қабул имтиҳонлари шаффоф ва адолатли ўтишини бу соҳада дунёдаги энг нуфузли ташкилотлардан бири Cambridge Assessment томонидан таъминланиши келишилди.\nНамангандаги мажлисда ҳам Президентимиз ушбу масалага яна алоҳида тўхталиб, бу мактабларда айнан энг қобилиятли ўқувчилар ўқиши зарурлиги, уларнинг ота-онаси ёки оилавий шароитига боғланмаган ҳолда қабул имтиҳонларини адолатли ташкил этилиши муҳимлигини таъкидлаб ўтдилар”, - деб ёзади Шерматов.\nБилдирилишича, бу мактаблар қобилиятли болалар учун ўзига хос ижтимоий лифт вазифасини ўтайди, чунки бу каби шароитда ўқиган оддий оиланинг фарзандига келажакда катта имконият эшиклари очилади.\nШунингдек, бу мактабларга кира олмаган тақдирда ҳам боланинг инглиз тилини билиши унинг келажакда муваффақиятга эришишига жиддий туртки бўлади.\n“Дунёдаги 60 га яқин давлатларда инглиз тили давлат тили ҳисобланади ҳамда энг кўп ўрганиладиган хорижий тил ҳам инглиз тилидир.\nКелгусида фарзандингиз чет эллик билан сўзлашганда инглиз тилини билиши жуда қўл келади. У чет элга чиқмаган тақдирда ҳам мамлакатимизда ҳозирги кунда энг юқори ойлик берилаётган соҳаларда инглиз тилини билиш жуда муҳим эканини давр тақозо этяпти. Қўшимча кучли АКТ бўйича билим талаб қилинадиган соҳалардан ташқари, масалан, мамлакатимизда туризм ривожланиши натижасида бу соҳадаги корхоналар яхши мутахассисга ўртача минг доллардан ортиқ ойлик беришга тайёрлигини билдириб вакансияларни эълон қилиб бормоқда.\nИнглиз тилини мактабдан ташқари пайтларда ўрганиш имкониятлари ҳам жуда кўп. Биз ёшлигимизда инглиз тилидаги аудио ёки видео бўлса дўстларимиздан илтимос қилиб олиб ўрганар эдик. Ҳозир эса интернет имкониятларидан фойдаланилса умуман инглиз тили базаси бўлмаган бола ҳам уни жуда яхши ўрганиб олиши мумкин. Инглиз тилини ўрганиш бошқа чет тилларини ўрганишга нисбатан жуда осон”, - дейди вазир.\nШ.Шерматов мурожаатида инглиз тилини ўрганиш бўйича бир қатор бепул ресурсларни тавсия қилган.\n“Умуман олганда, биз фарзандларимизга БМТнинг 6 та расмий тилидан камида иккитасини тўлақонли билиш имкониятини ярата олсак, албатта уларни келажакдаги муваффақиятларига мустаҳкам пойдевор яратиб берган бўламиз.\nИнтернет ёмон ишлайди деган иддаолар инглиз тилини ўрганмасликка баҳона бўлмаслиги керак. Оддий мисол, Ўзбекистондан ойига 2 млндан ортиқ фойдаланувчи Одноклассникида фаол, 1 млн атрофида Фейсбукда, Телеграммда қанчалиги аниқмас-ку, лекин унинг дунёдаги 200 млнлик аудиториясида энг катта ўринлардан бири айнан Ўзбекистонга тўғри келади. Бу ижтимоий тармоқларда бекор вақт кетказишдан кўра, уларнинг имкониятларидан фойдаланиб ҳам инглиз тилини ўрганса бўлади”, - дейди у.\nБундан олдин, Президент мактабларининг асосий вазифалари белгиланганди.\n18:10 / 07.11.2019\nМактаб шаҳодатномаси ҳақиқийлигини QR-код орқали текшириш имконияти яратилди\n15:30 / 07.11.2019\nШерзод Шерматов: «Мадҳиямиздан уялмаслигимиз керак»


Мустақил терролог-аналитик Саид-Абдулазиз Юсупов муаллифлигида «Оқ ва қора» кўрсатувининг навбатдаги сони тайёрланди. Дастур муаллифи бу гал ўзбек миллатининг тарихига назар ташлаган ҳолда бугунги кун кишилари кайфияти, уларнинг дунёқараши ва амаллари ҳақида сўз юритади.\n«Бугун жамиятда яхши ўзгаришлар бўляпти. Аммо етарли ҳаракат бўлмаяпти. Сабаб битта – давлат бир томонлама ҳаракат қиляпти. Аслида биз ўзимизни ислоҳ қилишга ожизлик қиляпмиз. Оддий бир инсон сифатида, оддий бир фуқаро сифатида ўзимизни ислоҳ қилишга шошилмаяпмиз. Муаммо айнан мана шунда бўляпти. Ҳа, биз чиройли гапиряпмиз, биз чиройли танқидлар қиляпмиз, бироқ етарлича чиройли амал қилмаяпмиз.\nТарихга назар солинг, руҳиятимизни таҳлил қилиб кўринг, ўтган асрларга бир назар ташланг бир муаммога гувоҳ бўласиз. Биз маълум бир инсонга муносабат билдиришда ўзимиздан, ижтимоий ҳолатимиздан келиб чиқиб муносабат берамиз. Қулоқ билан муносабат берамиз, ақл билан эмас. 200-300 йиллардирки, бизнинг фожиамиз бу. Ҳар биримизнинг фожиамиз шу. Ана шу қусур ҳар биримизда бўлганига сабаб бу – миллат фожиасига айланмоқда.\nАқл билан мушоҳада юритиб кўрайлик. Масалан, ўтган асрнинг ўн еттинчини йилини олсак, айни сиёсий ўзгаришлар бўлаётган давр эди. Ёки ўттиз еттинчи йилларини олинг қатағон даври эди. Мен доим ўз-ўзимга савол бераман: «Қандай қилиб НКВД ўзбек тилида ёзилган асарлардан антисовет маълумотларни топган? Ўшаларни уларга ким ёзиб берган эди?» Жавоби оддий – ўзимизникилар».\nСаид-Абдулазиз Юсупов бу иллатнинг пайдо бўлиш сирлари ҳақида ўз фикрларини билдирар экан, жумладан, шундай дейди: «Бир инсонни ёмонотлиқ қилиш учун уни «ёмон» дейишнинг ўзи етарли бўлиб қоляпти. Ёмон гап тарқалса, нимагадир бизнинг «ақл фильтри»миз ишламай қолади.\nМана, президентимиз ғийбат ҳақида қайта-қайта гапирдилар. Нимага, чунки бу ўтган 25 йилда эмас, балки юз йиллардан буён фожиамизга айланган ҳолат.\nЕвропанинг биздан фарқи биласизми нимада? Мен иқтисодий кўрсаткичлари ҳақида гапирмоқчи эмасман. Биласизми, Европада кимнидир ёмонотлиқ қилиш жудаям қийин. Ёнидаги одамга «у гуноҳсиз», деган нуқтаи-назардан баҳо беради европалик. Ҳатто жиноятчиларнинг ҳуқуқлари поймол қилинишига қарши курашишади. Нимага, чунки инсоннинг қадри бор. Шунинг учун биз, айни кунларда жамиятимизда инсон қадрини кўтаришимиз керак.\nБу ишни давлат эмас, мен, сиз, у қилиши керак. Давлат имконият яратяпти. Аммо биз фуқаро сифатида ўзимизни етарлича ислоҳ қила оляпмизми?\nБизда демократия, сўз эркинлиги талаб қилувчилар бор. Уларни олқишлайман. Аммо сўз эркинлиги учун курашувчиларни кузатайлик, уларнинг сўз эркинлиги тамойилларига қандай амал қилишини кўринг - бошқа фикр эгасини ҳақорат қилиш бор. Бу ҳолда биз қандай қилиб демократик жамият қуришимиз мумкин?\nВольтерона айтадиган бўлсак, «Мен сизнинг фикрингизга қўшилмаслигим мумкин, аммо бу фикрингизни айтишингиз учун жонимни беришга тайёрман». Ўзимизга ёқмаган фикрни ҳам эшитишимиз, унга ҳурмат билан муносабатда бўлишимиз керак.\nБир ҳақиқатни унутмайлик. Қонимизда, руҳиятимизда коммунистик руҳият сақланиб қолар экан, ҳеч қачон демократик муҳитга эриша олмаймиз. Ўн еттинчи йил, Ўттиз еттинчи йил, «пахта иши» қурбонлари - буларнинг барчаси коммунизм қурбонлари. Коммунизмда шахс фикри йўқ эди, жамоа фикри билан эди. Ҳамма ёмон деса, ёмон бўларди. Қулоқ билан эшитиб ҳукм чиқариларди, ақл билан эмас.\nЎзимизни ўзимиз ислоҳ қилишимиз керак. Биз қалбимизнинг туб-тубида қолиб кетган коммунистик руҳиятдан халос бўлишимиз керак. Бировни ёмонлашса, бир жараённи шубҳа остига олишса, уни таҳлил қилиб, ақлни ишлатиб қарор қабул қилиш керак. Ўйламай қарор қабул қилишлардан воз кечишимиз керак.\nСизнинг ҳуқуқингиз бошланадиган жойда менинг ҳуқуқим тугашини ҳис қилишимиз керак», дейди муаллиф.


Олимжон Тўхтаохунов: "Рус мафияси" ҳақидаги иддаолар афсона\nОлимжон Тўхтаохунов ўзини ҳалол қиморбоз, деб ҳисоблайди.\nАҚШнинг учта куч ишлатар идораси - Федерал Тергов Бюроси (ФТБ), Марказий Разведка Бошқармаси (МРБ) ва Наркотикларга Қарши Кураш Бошқармаси уч нафар россиялик - Доку Умаров, Семен Могилевич ва Олимжон Тўхтаохуновларни дунёнинг энг хавфли жиноятчилари рўйхатига киритди. Мазкур идоралар эълон қилган рўйхатлар асосида Forbes журнали ўзининг “Қидирувдаги энг хавфли жиноятчилар рўйхатини” тузди. Forbes рейтингига тушган, "Тайванчик" лақаби билан танилган асли ўзбекистонлик Олимжон Тўхтаохунов Озодликка интервью берди.\nForbes журналининг "Қидирувдаги энг хавфли жиноятчилар рўйхати"га чеченистонлик террорчи Доку Умаров, тўртта мамлакатида қидирувда бўлган тадбиркор Семен Могилевич ва асли тошкентлик тадбиркор, жиноят оламида "Тайванчик" лақаби билан танилган Олимжон Тўхтаохуновлар киритилган. Мазкур рейтинг турли давлатлар кучишлатар идоралари билан маслаҳатлашувлар натижасида тузилгани айтилмоқда.\nМасалан, Forbes рейтингида 7-ўринни эгаллаган Олимжон Тўхтахуновга АҚШда наркотик, қурол-яроқ ва ўғирланган автомобиллар билан савдо қилганлик айбловлари асосида жиноий иш қўзғатилган. У шунингдек, гўзаллик танловлари ва Олимпия ўйинлари каби турли тадбирларда ҳакамлар ҳайъатига пора беришга уринганликда айбланмоқда.\nБу айбловларга қарамасдан, 2003 йилда Италия ўз ҳудудида ҳибсга олинган Тўхтаохуновни АҚШга экстрадиция қилиш срўровини рад этган эди.\nОзодлик билан суҳбатда “қидирувдаги энг хавфли жиноятчи”лардан бири, Россияда маълум доираларда “Тайванчик” лақаби билан танилган асли ўзбекистонлик Олимжон Тўхтаохунов АҚШ расмийлари илгари сурган айбловларни асоссиз, деб атади.\n- Россияда уюшган жиноятчилик пайдо бўлаётган пайтда мен умуман Россияда бўлмаганман. Бу гапларни журналист ҳамкасбларингиз тарқатмоқда. Ҳорижда мен маҳаллий қонунларга бўйсунмасдан яшаганим учун мафиози, деб аташган. Мен буни атайин қилмаганман: шунчаки маҳаллий қонунларни яхши билмаганман. Жиноятларим ҳам маиший бўлган: масалан, билмасдан солиқ тўламаганман, ёки керак пайтда мамлакатдан чиқиб кетиш эсимдан чиқиб қолган... Ҳеч қандай фактларсиз мени барча компьютерларга киритишди, ваҳоланки мен бирорта жиноят устида ёки мафия гуруҳлари билан ушланмаганман, дея таажубланади Олимжон Тўхтахунов.\nУ дастлаб ҳуқуқ-тартибот идоралари назарига 2002 йилда АҚШнинг Солт-Лейк-Сити шаҳрида ўтказилган Қишки Олимпия ўйинлари пайтида тушган. Ўшанда Тўхтаохунов фигурали учиш бўйича ҳакамларга пора беришда айбланиб, “рус мафиячиси”га айланиб қолганини айтади. “Рус мафияси ҳақидаги афсоналар маҳаллий ҳуқуқ тартибот органлари учун қўшимча даромад олиш манбайига айланди”, дейди у.\n- Олтин медални сотиб олиш мумкин эмас, айниқса фигурали учишда. Мен кимгадир “Бизникилар ғолиб чиқишига ишончим комил”, деган эдим. Менинг медал сотиб олишимга шу асос бўла оладими? Кимдир менга телефонда фақат тўғри гапни гапиришни тавсия қилган эди ва мен чет элда доимо очиқчасига гаплашишга ҳаракат қилганман.\nЛекин улар мени телефонларимни эшитиб, бошқача хулоса чиқаришар экан. Масалан, мен Римда касал бўлиб қолдим. Тошкентдан ош, кишмиш ва Тошкент анорларини жўнатишни таклиф қилишди. Прокурор менга савол беряпти: “Италияда бомбани нима қиласиз?” Маълум бўлишича, улар русча “гранат” (анор-таҳр.) сўзини шундай таржима қилишибди! “Кишмиш”ни эса “гашиш“ деб таржима қилишибди. Натижада, мени наркотик ва қурол-яроқ савдосида айблашди,- дейди Олимжон Тўхтахунов.\nҲозирда Олимжон Тўхтаохунов Москвадаги “Отечественный футбольный фонд” жамғармасини бошқаради, унгача эса Москвадаги энг йирик ҳисобланган “Метрополь”, “Европа” ва “Азия” казиноларига эгалик қилгани маълум.\n- Мен анчадан буён бизнес ва ҳомийлик билан шуғулланиб келаман. Молиявий инқироз туфайли униси ҳам, буниси ҳам камайди. Мен шунингдек “Отечественный футбол” ва “Спорт и мода” деган иккита журнал чиқараман. Яқинда менинг иштирокимда “МУР” фильми экранларга чиқади. Иккита китоб ёзганман... Менда бир нечта казиноларим бор эди.\nКазинолар таъқиқланганидан кейин мен бу бизнесдан кетдим. Ҳозир нимадир сотиб оляпман, нималарнидир сотяпман. 1989 йилга қадар мен профессионал қиморбоз бўлганман. Биз пулга ўйнаганмиз, ҳеч кимни лаққилатмаганмиз... Бизнес билан шуғулланадиганлардан жирканар эдик, аммо ҳаёт мажбурлади – ҳорижга чиқиб, ўзим бизнес қилишни ўргандим,- дея эслайди Тўхтаохунов.\nУ айрим оммавий ахборот воситалари билан уюшган жиноятчиликка алоқадорликда айблаганлари учун судлашганини эслади. Ҳатто Франциянинг энг нуфузли нашрларидан бири - Le Monde - суд қарорига кўра, Тўхтаохуновдан кечирим сўраган.\nОлимжон Тўхтаохунов Россия прокуратурасига мазкур айбловларни рад этиб мурожаат қилишдан наф йўқлигини гапиради.\n- Улар ўз мамлакатларида тартиб ўрната оламайдию. Мен билан, ишларим билан шуғулланади, деб ўйлайсизми?! Россиялик журналистлар ёзаётган майда-чуйда гапларга эътибор бермасликка ҳаракат қиламан: анча вақт ва асаб йўқотаман, холос. Менинг қизим – Катта театр балеринаси, кинога тушади, Учинчи каналда “Бизнинг севимли ҳайвонларимиз” кўрсатувини олиб боради. Ўғлим юрист. Мен бизнесмен – ўзимга-ўзим иш топаман. Қолаверса, ўз ҳаётимдан мамнунман,- дейди Олимжон Тўхтахунов.\nОзодлик уюшган жиноятчилик бўйича йирик мутахассис, америкалик профессор Луиз Шеллига “рус мафияси”нинг қиёфасини тасвирлаб беришни сўраб мурожаат қилди. Унинг фикрича, замонавий рус мафияси собиқ Совет Иттифоқи мамлакатлари фуқароларидан иборатдир.\n- Россияда ҳар қайси йирик бизнес, жумладан олигархлар ва ўрта синф вакиллари, уюшган жиноятчилик билан боғлиқ. Ҳориждаги рус мафияси бошиданоқ молия, банк ва кўчмас мулк соҳасини қўлга олган. Лекин таъкидлаш жойизки, ҳеч қайси уюшган жиноятчилик гуруҳи коррупциялашган амалдорсиз иш юритолмайди, дейди Шелли хоним.\nАҚШлик профессор сўзларига кўра, бугунги кунга келиб “рус мафияси” жаҳон хавфсизлик тизими, жумладан Қўшма Штатларга жиддий хавф туғдираётгани йўқ.\n- Россия уюшган жиноятчилиги турли мамлакатларнинг турли соҳаларида фаолият юритаётган ва ўз иерархиясига эга бўлмаган тармоқдир. Унинг гуллаб яшнаши даври Совет Иттифоқининг парчаланиши даврига мос келди. Шу сабабли уюшган жиноятчилик парчаланган шўролар минтақасининг янги қиёфасини ташкил этган кучга айланди. Лекин ҳозирда АҚШ учун рус уюшган жиноятчилиги Лотин Америка мафияси каби унчалик хавфли эмас,- дейди профессор Луиз Шелли.


Самарқандда инсон ҳуқуқлари жамияти ходими очиқ суд мажлисига киритилмади - EFFECT.UZ\nСамарқандда инсон ҳуқуқлари жамияти ходими очиқ суд мажлисига киритилмади\n. 17:25 | 15.04.2021\nСамарқанд туманида ҳуқуқ фаоли очиқ суд мажлисига киритилмади. Бу ҳақда “Эзгулик” Ўзбекистон инсон ҳуқуқлари жамияти ходими Effect.uz мухбирига хабар берди.\nМаълум қилинишича, кеча, 14 апрель куни “Эзгулик” Ўзбекистон инсон ҳуқуқлари жамияти Самарқанд вилоят бўлими раиси Мирзо Субханов жиноятда айбланаётган судланувчи И.Б. ва бошқаларнинг очиқ суд тартибида кўрилаётган суд мажлисига тингловчи сифатида ҳам киритилмаган.\nҚайд этилишича, жиноят ишлари бўйича Самарқанд туман судида ўзини судья ёрдамчиси деб таништирган ходим ҳуқуқ фаолини очиқ суд мажлисига киритмаслик бўйича топшириқ бевосита ушбу суд раиси Даврон Нуралиев томонидан берилганлигини очиқлаган.\n“Эзгулик” Ўзбекистон инсон ҳуқуқлари жамияти Жиноят ишлари бўйича Самарқанд туман суди раиси Даврон Нуралиевнинг бу ҳаракатларини судлар ошкоралигига зид деб ҳисоблайди ва ўтаётган суд жараёнининг адолатли ўтаётганига шубҳа билдириш учун асос сифатида кўрсатган.\nЭслатиб ўтамиз, аввалроқ худди шу каби Термез туман Жиноят ишлари бўйича Суд раиси томонидан очиқ суд жараёнларига Effect.uz журналистларининг киритилмаганлиги бугунги кунда ушбу журналистлар билан боғлиқ салбий ҳолатларга олиб келган эди.\nСудья Даврон Нуралиев ҳаракатлари юзасидан Олий суддан расмий муносабат кутиб қоламиз.\n«Барселона» Испания Кубоги финали учун қайдномани эълон қилди\nДиққат! Тошкент вилоятидаги “Белдерсой” ва “Сижжак” оромгоҳлари сотилади


Бу йил Ҳаж зиёрати бекор қилиниши мумкин » Sangzor.uz - Инновацион ахборот портали\nSangzor.uz » Дунё » Бу йил Ҳаж зиёрати бекор қилиниши мумкин\nСаудия Арабистони подшоҳлиги Ҳаж зиёратини амалга ошириш ниятида бўлган мусулмонларга жорий йил Ҳаж зиёрати бекор қилиниши юзасидан ишора берди. Агар бу йил Ҳаж зиёрати бекор қилинса, бу 1450 йилликдаги ушбу муқаддас зиёратнинг қирқинчи бор бекор қилиниши бўлади. Бу ҳақда Haber7.com ёзмоқда.\nСаудия Арабистони Ҳаж ва Умра зиёрати вазири Муҳаммад Солиҳ бин Тоҳир Бантен Ҳаж зиёратини амалга оширишни режалаштираётган мусулмонларга “шартномаларни имзолашдан аввал кутишлари керак”лигини маълум қилди. “Дунёнинг тўрт нуқтасидаги мусулмон қардошларимиздан вазият барқарорлашгунга қадар кутишларини сўраймиз”, дейди вазир.\nЖорий йилнинг июль ойида дунё бўйлаб 3 миллион киши муқаддас Ислом динининг беш шартидан бири бўлган Ҳаж амалини адо этиш учун Маккаю Мукаррамани зиёрат қилиши кутилмоқда. Зиёратчилар сони маҳаллий халқ ва Саудия Арабистонидаги муҳожирлар билан 4 миллионга етиши мумкин.\n“Айни вақтда Аллоҳдан бизни ушбу пандемиядан қутқаришини сўраётганимизда, Қироллик мусулмонлар ва фуқароларининг саломатлигини сақлашни ўйлайди”, дейди Муҳаммад Солиҳ бин Тоҳир Бантен.\nҚайд этиш ўринлики, Саудия Арабистони Қироллиги коронавирус инфекцияси кенг ёйилишининг олдини олиш мақсадида Макка ва Мадина шаҳарларида кеча, 2 апрелдан эътиборан кўчага чиқишни тақиқлади. Қарорга кўра, икки шаҳар фуқаролари соат 06:00 дан 15:00 га қадар озиқ-овқат ва бошқа шахсий эҳтиёжлар учун фақат маҳаллаларига чиқишлари мумкин.\nМаълумот ўрнида, Саудия Арабистонида коронавирусга чалинганлар 2039 нафарни ташкил этмоқда. Улардан 25 нафари вафот этган, 351 нафари соғайган.


Қазо намозлари - Динда саволим бор\nХозирги вақтда: 22 Июл 2019, 17:24\nРўйҳатдан ўтган: 15 авг 2018, 19:17\nПост Hanifa » 11 сен 2018, 10:48\nАссалому алайкум! Саволимга жавоб берганингиз учун ташаккур! viewtopic.php?f=2&t=3613\nМен шу пайтгача кўп йиллик қазо намозларимни балоғатга етган ёшимдан бошлаб қолдирмасдан адо этиб келаётган эдим. Энди мен узрли ҳолатимда ҳам намоз ўқиганлик ҳукмида бўламанми? Гуноҳ иш қилганманми? Ўтган йиллардаги ҳайзли ҳолатларни аниқлаш қийин. Шунинг учун мен ҳар йилнинг ҳар бир ойида ўша муддатни ҳисобга олмасдан қазо намозларимни адо этсам бўладими? Аллоҳ сизни ўз паноҳида асрасин! Ташаккур!\nЖавоб: Қазо намозлари\nПост Одинахон Муҳаммад Юсуф » 16 сен 2018, 23:27\nВа алайкум ассалом. Муҳими узрлик ҳолда намоз ўқимаслигингиз. Яъни, ҳайз кунларингизда ҳар қандай намоз, хоҳ у фарз бўлсин, хоҳ нафл, ўқимасангиз бўлди. Аммо қазоларни ҳайз кунлари учун ҳам ўқиган бўлсангиз, аммо пок ҳолда ўқиган бўлсангиз, фарзларингиз учун муқобилида қарз намозлар ўтаверади. Ҳайз кунлар муқобилида ўқилганлари нафл намоз бўлиб қолади. Мулоҳаза қилишимиз керак бўлган ҳолат шуки, нафл намозлар билан ҳам қарз намозлар ўрнини тўлдириш мумкин. Валлоҳу аълам.\nМавзу - Қазо намозлари


Ироқнинг Анбар вилоятида тўқнашувлар давом этмоқда\nИроқнинг Анбар вилоятида хавфсизлик кучлари билан Ал-Қойдага алоқадор жангарилар ўртасида тўқнашувлар давом этмоқда. Исломчи жангларилар вилоятдаги икки шаҳарнинг баъзи ҳудудларини эгаллаб олган эди.\nОзодлик Ироқ хизмати мухбирларига кўра, Анбар вилоятининг пойтахти Рамади шаҳрида пайшанба тунда танклар ва ҳаво ҳужумлари амалга оширилиб, машиналар портлатилган.\nҲукумат кучлари маҳаллий сунний қавмлар билан биргаликда Рамади ва Фаллужа шаҳарларига ўтган ҳафта бостириб кирган Ал-Қойдага алоқадор сунний жангариларни сиқиб чиқаришга уринмоқда.\nОзодликнинг Рамади шаҳридаги мухбирининг хабар қилишича, маҳаллий қавм шайхлари ва ҳокимият расмийларининг баъзилари бомба ҳужумларига нишон бўлган. Ҳозирча бир ҳафтадан бери давом этаётган зўравонликларда талафотлар қанча бўлгани аниқ эмас.


ЎзА - Mексикада самолёт ҳалокати юз берди\n01.08.2018 12:15 Чоп этиш версияси\n“31 июль куни маҳаллий вақт билан соат 16:00 да Гваделупе халқаро аэропортидан Мехико шаҳрига парвозга шайланган самолёт ҳавога кўтарилиши биланоқ, портлаш оқибатида аэропорт яқинида ҳалокатга учради. Бахтсиз ҳодисада қурбонлар аниқланмаган\n”, деб хабар бермоқда ВВС.\nҲукумат ҳуқуқ-тартибот органларининг берган маълумотларига кура, ҳалокат содир бўлганда самолёт бортида 97 нафар йўловчи, шунингдек, 4 нафар экипаж аъзоси бўлган. Бахтсиз ҳодиса оқибатида турли даражада жароҳатланган 37 киши зудлик билан шифохонага етказилган. Ҳозирда жабрланганларнинг 2 нафарининг аҳволи оғирлашган.\nБахтсиз ҳодисага ноқулай об-ҳаво шароити, яъни самолёт парвози пайтида ёғаётган ёмғир сабаб қилиб кўрсатилмоқда.


Мактаб туғилган кун ўтказадиган маскан эмас. Уни қачон чинакам таълим муассасасига айлантирамиз? - zarnews.uz\nОта ҳовлимизга келсам, укамнинг 2-синфда, тушдан кейин ўқийдиган қизчаси одатдагидан 2 соат олдин мактабга кетяпти.\n- Тинчлик, бугун бир синфдошининг туғилган куни экан. Синфдошининг онаси торт ва салқин ичимликлар олиб келармиш. Булар синфида ўтириб, дарс вақти бошлангунча туғилган кун нишонлашармиш, - деди укамнинг хотини.\nБу гапни эшитиб, тепа сочим тикка бўлди. Қачон мактаб чинакам таълим муассасасига айланади?\nШу пайтгача ўқитувчига металлом, макалатура йиғдиришди, уларни намунали уй-жой қурилишига ҳашарга олиб боришди, пахта йиғим-теримига жалб қилишди – хуллас тинчлик беришмади. Кейинги икки-уч йилда барчаси ўрнига тушди, ўқитувчилар ҳаммасидан қутулди. Бугун улардан талаб қилинадигани фақат сифатли дарс бериш. Энди ота-оналарнинг турли қилиқлари бошланяпти.\nУкамнинг хотинидан эшитишимча, бир ҳафта олдин ҳам шу қизчаси ўқийдиган синфда қайсидир ўқувчининг туғилган куни бўлган, унинг ҳам онаси торт ва муздай салқин ичимликлар олиб келган. Муздай салқин ичимликни ичиб, қизчасининг 2-3 кун томоғи шишиб, оғриб юрган.\nАйрим ота-оналарга тушунмайман, сал бўш кетилса, янгича урфларни ўйлаб чиқаришади. Туғилган кун ўтказишига қарши эмасмиз. Ахир мактаб мактаблигини қилиши керак. Унинг таълим муассасаси деган номи бор.\nАжабланганим, нега ўқувчиларнинг синф раҳбари, мактаб маъмурияти бу ишга йўл қўйиб беряпти? Нега фарзандининг туғилган кунини мактабда, синфда ўтказиш учун торт ва салқин ичимлик кўтариб келаётган ота-оналарни қайтаришмайди?\n"Ўқувчилар туғилган кунини синфида, синфдошлари даврасида ўтказса, нима бўпти?", дейишингиз мумкин. Аммо ўйлаб кўринг, бугун ҳар бир синфда 35-40 нафардан ўқувчи бор. Дейлик, ўртача мактабларда 800-1000 нафар ўқувчи ўқийди. Уларнинг ҳар бири туғилган кунини мактабда нишонлайверса, мактабнинг мактаблиги қоладими?\nТеглар: мактаблар туғилган кун


00:00 / 18.01.2010 | eski savollar | 2016\nАссалому алайкум муҳтарам устоз, динимиз ривожи йулида, Аллоҳ розилиги учун қилаётган барча ишларингизда Аллоҳ таолонинг ўзи сизга мададкор бўлсин ва умрингизга ҳамда илмингизга баракотлар ато қилсин. Ушбу сайтда сизга берилаётган саволлар турли-туманлиги, саволлар савияси ҳам хилма-хиллигини мушоҳада қилган ҳолда сизнинг бу саволларнинг ҳар бирини ўқиб, қимматли вақтингизни аямасдан жавоб ҳам бераётганлигингиз эса фақат таҳсинга лойиқ бир иш дейман, сизга бу ишингизда Аллоҳдан сабр-тоқат ва куч-қувват тилаб қоламан. "Ҳадис ва ҳаёт" силсиласининг 14-15-жузлари бўлмиш "Касамлар, назрлар ва ов" китобини мутолаа кила туриб, ўзим анчадан бери иккиланаётганим бир масала яна ёдга тушди ва ушбу масала юзасидан сиз муҳтарам жанобнинг ёрдамингиздан умидворман. Мен тижорат соҳасида фаолият юритаман ва мижозларимнинг купроғини русийзабон инсонлар ташкил этишади. Қайсидир маҳсулот тури менда йўқ бўлса ёки тугаб қолган бўлса, улар мендан ушбу маҳсулотни келтиришимни илтимос қилишади ва қайси кунга олиб кела олишимни сўрашади. Мен уларга ўз мўлжалим бўйича бир кунни айтаман ва ичимда "иншааллоҳ" деб қўяман. Чунки улар охирги жумлани тушунмаслиги, тушунмасдан "нима дедингиз?" деб сўраб ҳам қолиши мумкин. Баъзида шу ишим жоизмикан, "иншааллоҳ" ни ҳам жаҳрий айтишим керакмасмикан деб ўйлаб коламан. Сиздан илтимос, менинг, аҳлим ва фарзандларимнинг ҳаққига дуо килиб қўйинг, фарзандларимнинг илмига амал киладиган олимлардан бўлишини жуда хоҳлайман.\nҚилганингиз тўғри. Аммо овоз чиқариб айтаверинг. Сўраб қолишса, жавоб берасиз. Улар ҳам хабардор бўлишади. Ҳозир бошқа миллатлар ҳам бу каби нарсаларни англаб боришмоқда. Аллоҳ истак ва хоҳишингиздан аълосин берсин!\nБир уламо ҳақида...\nЖума вақтида аёл кишининг савдо қилиши\nАллоҳнинг исмларни таржима қилиш\nҲалол касблар тушунтирилган китоб\nВахший отанинг қилмиши


Дунёдаги энг катта круиз лайнери биринчи саёҳатига жўнади\n23:54 / 15.05.2016\nДунёдаги энг катта круиз лайнери Harmony of the Seas Франциянинг Сен-Назер шаҳри портидан биринчи сафарига жўнади. Бу ҳақда Agence France-Presse ахборот агентлиги маълум қилди.\nКема биринчи бўлиб Буюк Британиянинг Саутгемптон шаҳри портига ташриф буюради ва бу ердан биринчи йўловчиларни бортга олади. Шундан кейин кема жанубга йўлга олиб, Пиреней яриморолини айланиб ўтиб, Ўрта Ер денгизи бўйлаб круизга жўнайди. Кеманинг охирги манзили Барселона шаҳри бўлади.\nАгентликнинг маълум қилишича, кеманинг узунлиги 362 метр, эни 66 метр, баландлиги 72 метрни ташкил қилади. Лайнер 6360 йўловчи ва экипажнинг 2 минг аъзосини сиғдира олади. Harmony of the Seas кемаси ўз эгаси – Royal Caribbean International (RCI) компаниясига 12 майда топширилганди.\n2016 йил февралда лайнернинг биринчи суратлари пайдо бўлганди. Ўшанда кема двигателининг такомиллаштирилиши ва ёруғлик-диодли ёруғланишдан фойдаланилгани эвазига бошқа катта кемаларга нисбатан 20 фоизга самаралироқ экани маълум қилинганди.


Фарғона шаҳар "Марказий деҳқон бозори" акциядорлик жамияти » Ички аудит хизмати тўғрисида низом\nФарғона шахар «Марказий дехқон бозори» АЖ\nакциядорларининг умумий йиғилиши 2016 йил « 24 » май даги баённомаси билан\nИЧКИ АУДИТ ХИЗМАТИНИНГ АСОСИЙ ВАЗИФАЛАРИ ВА ФУНКЦИЯЛАРИ 3\nIII. ИЧКИ АУДИТ ХИЗМАТИНИНГ ҲУҚУҚ BA М АЖБУРИЯТЛАРИ.. 3\nИЧКИ АУДИТ ХИЗМАТИГА ҚЎЙИЛАДИГАН ТАЛАБЛАР. 3\nИЧКИ АУДИТ ХИЗМАТИНИНГ МУСТАҚИЛЛИГИ.. 3\nИЧКИ АУДИТ ЎТКАЗИШГА ВА УНИ ЎТКАЗИШ НАТИЖАЛАРИ БЎЙИЧА ЙИҒМА ҲИСОБОТ ТУЗИШГА ҚЎЙИЛАДИГАН ТАЛАБЛАР. 3\nVII. ИЧКИ АУДИТ ХИЗМАТИНИНГ ЖАВОБГАРЛИГИ.. 3\nVIII. ИЧКИ АУДИТ ХИЗМАТИНИНГ КУЗАТУВ КЕНГАШИ, АКЦИЯДОРЛАР УМУМИЙ ЙИҒИЛИШИ, МИНОРИТАР АКЦИЯДОРЛАР ҚЎМИТАСИ (агар мавжуд бўлса) ВА АКЦИЯДОРЛАР БИЛАН ЎЗАРО ХАМКОРЛИГИ ТАРТИБИ.. 3\n1.1. Фарғона шахар «Марказий дехқон бозори» акциядорлик жамиятининг (кейнчалик-«Жамият») ички аудит хизмати тўғрисидаги мазкур Низоми (кейинчалик-«Низом») Ўзбекистон Республикаси Президентининг “Қимматли қоғозлар бозорини яна ривожлантириш чора-тадбирлари тўғрисида” 2006 йил 27 сентябрдаги ПҚ-475-сон қарори ва Ўзбекистон Республикаси Вазирлар Маҳкамасининг “Устав фондида давлат улуши бўлган Жамиятларининг самарали бошқарилишини ва давлат мулкининг зарур даражада ҳисобга олинишини таъминлаш чора-тадбирлари тўғрисида” 2006 йил 16 октябрдаги 215-сонли қарорларига мувофиқ ички аудитини ташкил этишга қўйиладиган ягона талабларни ҳамда унинг ишини ташкил этишнинг методологик асосларини белгилайди.\nИчки аудит – Жамият бошқарувини ижро этувчи органи ва таркибий бўлинмалар томонидан Ўзбекистон Республикаси қонун ҳужжатларига, таъсис ҳужжагларига ва ички хужжатларга риоя қилинишини текшириш ва мониторинг олиб бориш йўли билан улар ишини назорат қилиш ва бахолаш, маълумотларнинг бухгалтерия ҳисоби ва молиявий ҳисоботда акс эттирилишининг тўлиқлиги ва ишончлилигини таъминлаш, хўжалик операцияларини амалга оширишнинг белгиланган қоидалари ва таомиллари, активларнинг сақланиши ҳамда корпоратив бошқариш принциплари жорий этилиши бўйича Жамият таркибий бўлинмасининг (ички аудит хизмати) фаолияти;\nИчки аудит хизмати – мазкур Низом талаблари ҳисобга олинган ҳолда Жамият Кузатув кенгашининг қарори билан ташкил этиладиган, Жамиятнинг ички аудитини амалга оширадиган таркибий бўлинмасидир.\n– кузатув кенгашини ишончли ахборот билан таъминлаш ва ички аудит амалга оширилиши натижалари бўйича Жамият фаолиятини такомиллаштиришга доир таклифларни тайёрлаш;\n– ички аудит жараёнида аниқланадиган камчиликларни бартараф этиш юзасидан Жамият бошқарув органларига тавсияларни киритиш, уларнииг бартараф этилишини назорат қилиш.\n– ҳар йили Жамиятнинг кузатув кенгаши томонидан тасдиқланадиган режага мувофиқ мазкур Низомнинг 6.1 -бандида кўрсатилган йўналишлар бўйича тегишли текширишлар ўтказиш йўли билан ички аудитни амалга ошириш (ҳар чоракда ва ҳисобот йили якунлари бўйича);\n– тузилган хўжалик шартномаларининг қонун ҳужжатларига мувофиқлиги юзасидан экспертиза ўтказиш;\n– бухгалтерия ҳисобини юритишда ва молиявий ҳисоботни тузишда Жамиятнинг таркибий бўлинмалари мурожат қилган вақтда методик ёрдам бериш, уларга молия, солиқ, банк қонунлари ва бошқа қонун ҳужжатлари масалалари бўйича маслаҳатлар бериш;\n– техник топшириқларни ишлаб чиқишда, ташқи аудиторлик ташкилотларининг таклифларини баҳолашда ҳамда аудиторлик текширишларини ўтказиш учун ташқи аудиторлик ташкилотини танлашда тавсияларни тайёрлашда Жамиятнинг кузатув кенгашига кўмаклашиш.\n– ички аудитни амалга ошириш давомида пайдо бўладиган масалалар бўйича Жамиятнинг ҳужжатларини (раҳбарнинг буйруқлари, фармойишлари, бошқарув органлари қарорлари, маълумотномалар, ҳисоб-китоблар, зарур ҳужжатларнинг тасдиқланган нусхалари ва бошқа ҳужжатларни), Жамият мансабдор ва масъул шахсларидан оғзаки ва ёзма тушунтиришлар олиш;\n– ички аудитни ўтказишга кўмаклашиш учун Жамиятнинг тегишли мутахассисларини жалб этиш;\n– ички аудит хизмати ички назоратни, шу жумладан, 50 фоиздан зиёд улуши Жамиятга тегишли бўлган юридик шахслар билан ўтказилган операциялар устидан назоратни амалга ошириш ваколатига эга.\n– ички аудитни амалга оширишда мазкур Низом ва бошқа қонун ҳужжатлари талабларига риоя қилиш;\n– мазкур Низомнинг 6.2 – 6.7 бандларида белгиланган талабларга мувофиқ ҳисоботлар тузиш;\n– молия ҳисоботи кўрсаткичларини текшириш;\n– ички аудитни амалга оширишда олинган ахборотнинг маҳфийлигига риоя қилиш;\n– Жамиятга унинг мансабдор шахслари ва бошқа ходимлари томонидан зарар етказилганидан далолат берувчи ҳолатлар аниқланган такдирда бу ҳақда дарҳол Жамиятнинг кузатув кенгашига хабар бериш ва аудиторлик ҳисоботида тегишли ёзувни қайд этиш;\n– активларни хатловдан ўтказишда ва қонунда белгиланган тартибда унинг ўз вақтида амалга оширилишини назорат қилишда иштирок этиш.\n– Ўзбекистон Республикаси олий таълим муассасаларида ёхуд Ўзбекистон Республикаси қонун ҳужжатларига мувофиқ, Ўзбекистон Республикасидаги таълимга тенглиги эътироф этилган хорижий давлат таълим муассасасида олинган олий иқтисодий маълумотга эга бўлиш.\n– ички аудит хизмати раҳбарини ва унинг ходимларини лавозимга тайинлаш ва эгаллаб турган лавозимидан озод этиш Жамият кузатув кенгаши томонидан амалга оширилади;\n– иш ҳақи миқцорини ва бошқа тўловларни белгилаш Жамият кузатув кенгаши томонидан тасдиқланган “Ички аудит хизматини моддий рағбатлантириш тўғрисида”ги Низомига асосан амалга оширилади;\n– Жамият кузатув кенгашига бевосита бўйсуниш.\n– тасдиқланган бизнес-режа бажарилишини;\n– корпоратив бошқариш принципларига риоя қилинишини;\n– бухгалтерия ҳисоби ва молиявий ҳисобнинг ҳолатини;\n– солиқлар ва бошқа мажбурий тўловлар тўғри ҳисоблаб чиқилиши ва тўланишини;\n– молия-хўжалик фаолиятини амалга оширишда қонун ҳужжатларига риоя этилишини;\n– активларнинг ҳолатини;\n– ички назоратнинг ҳолатини текшириш ва уларнинг мониторингини олиб бориш йўли билан ички аудит хизмати ходимлари томонидан амалга оширилади.\n– Кузатув кенгаш томонидан Жамият ихтисосидан келиб чиқиб қонун ҳужжатларига мувофиқ текширишни ўтказишнинг бошқа йўналишлари белгиланиши мумкин.\n– унинг бажарилишининг микдор ва сифат кўрсаткичлари таҳлили;\n– унинг бажарилиши таъминланмаган такдирда, бажарилмаслик сабабларнинг баёни, зарур бўлса айбдор мансабдор шахслар шахсан кўрсатилган ҳолда;\n– Жамият бошқарув органлари томонидан қабул қилинадиган қарорларнинг самаралилиги, унинг қатнашчилари (муассислар)нинг қонуний ҳуқуқ ва манфаатларига риоя этилиши таҳлили;\n– бухгалтерия ҳисобини юритиш ва молия ҳисоботини тузишнинг белгиланган тартибига риоя қилинишини баҳолаш;\n– аниқланган бухгалтерия ҳисоботини юритиш ва молиявий ҳисоботни тайёрлашнинг белгиланган тартиби бузилишининг тавсифи, агар бундай холат мавжуд бўлса;\n– тузилган ва тегишли органларга тақдим этилган солиқлар ва мажбурий тўловлар ҳисоб-китоби тўғрилигини баҳолаш;\n– солиқлар ва мажбурий тўловларни ҳисоблаш ва тўлашнинг белгиланган тартиби бузилиши ҳолатларини, солиқ солинадиган базани белгилашда четга чиқишларни баён қилиш;\n– Жамият томонидан амалга оширилган молия-хўжалик операцияларининг қонун хужжатларига мувофиқлигини баҳолаш;\n– ички аудит давомида аниқланган Жамият томонидан амалга оширилган молия-хўжалик операцияларининг қонун хужжатларига номувофиқлигини баён қилиш;\n– ички назорат тизимини ва унинг фаолият кўрсатишидаги мавжуд камчиликларни баён этиш;\n– Жамият таркибий бўлинмаларидаги ижро интизомининг ҳолати тўғрисидаги маълумотлар, унинг аниқ ходимлари ишидаги мавжуд камчиликлар.\n– активларнинг холатини текшириш натижалари активларни хатловдан ўтказишнинг асосланишини ҳамда уларнинг ҳаракати, амалда мавжудлиги ва сақланиши тўғрисидаги маълумотларни ўз ичига олиши керак.\n– таҳлилий қисмни;\n– якуний қисмни;\n– тасдиқлайдиган ҳужжатларнинг тўлиқ пакетини ўз ичига олиши керак.\n– Жамиятнинг ижро этувчи органи ва таркибий бўлинмалари фаолиятига, шунингдек молиявий кўрсаткичларига умумий баҳони;\n– аниқланган четга чиқишлар ва қонунни бузишларни бартараф этиш бўйича ички аудит хизматининг тавсияларини ҳамда Жамиятнинг молия-хўжалик фаолияти самарадорлигини оширишга, корпоратив бошқаришни такомиллаштиришга доир умумлаштирилган таклифларни ўз ичига олиши керак.\n– ўзлари ўтказган текширишлар натижалари бузиб кўрсатилганлиги;\n– уларга тақдим этилган ёки улар томонидан хизмат вазифаларининг бажарилиши муносабати билан уларга маълум бўлган Жамиятнинг сирини ташкил этадиган ахборотнинг маҳфийлигига риоя қилинмаганлиги;\n– олинган ҳужжатларнинг сақланиши ва қайтарилиши таьминланиши учун жавоб берадилар.\n– Ҳисобдорлик тамойили: Ҳар чоракда ва молиявий йил якунларида ички аудит хизмати Аудиторлик қўмитаси билан биргаликда Кузатув кенгашига амалга оширилган ишлар юзасидан ҳисобот беради.\n– Назорат тамойили: Кузатув Кенгаши, Ижроия органи, Тафтиш комиссияси ва Аудиторлик қўмитаси ички аудит хизмати билан биргаликда Жамиятнинг молиявий хўжалик фаолияти устидан ўзларига берилган ваколатларидан келиб чикган холда доимий назоратнинг олиб боради;\n– Ўзаро ишонч ва ҳурмат тамойили: Жамиятнинг Кузатув Кенгаши, Ижроия органи, Тафтиш комиссияси ва Аудиторлик қўмитаси ички аудит хизмати билан биргаликда Жамият фаолиятини янада ривожлантиришда, ижобий молиявий кўрсатгичларга эришишда ва бошқа Жамият фаолияти билан боғлиқ бўлган масалаларни ўзаро ҳамжихатликда бир ёқадан бош чиқариб, ўзаро ишиноч ва ҳурмат асосида амалга оширади.


"Дакар" раллиси - хатар раллиси\n7 январь, 2017, 00:15 772\nЭнг машҳур ралли-марафон "Дакар - 2017" пойгаларига бу йил Парагвай, Боливия, Аргентина мезбонлик қилмоқда. Умумий масофаси 9000 километрга яқин бўлган ушбу мураккаб мусобақада 59 мамлакатдан 300 дан зиёд техника қатнашмоқда.\nШуни айтиш лозимки, бу галги пойгалар ўта иссиқ об-ҳаво шароитида, қум, тошлоқ ва сойли йўлларни ўз ичига олгани боис пилотлар катта қийинчиликка дуч келмоқда. Энг ачинарлиси эса дунёга донғи кетган ва бу галги раллида ҳам ғолибликка даъвогар бўлган пилотлар мусобақани тўхтатишга мажбур бўлди.\nДастлабки икки босқичдаги қийинчиликдан нолиган пойгачилар кейинги масофаларда уларни нима кутиб турганини билмасди. Сан-Мигель-де-Тукуман ва Сан-Сальвадор-де-Жужуй ўртасидаги 780 километрлик масофага чиққан учинчи босқич иштирокчилари ҳам турли муаммоли вазиятга тушиб қолди. Кўпчилик кимсасиз йўлларда мўлжалдан адашиб, қимматлли вақтларини бой берди. Аксарият машиналар қумга ботиб қолди.\nЭнг ноқулай вазиятга "Ивеко" ҳайдовчиси Жерар де Рой тушди. Масофанинг биринчи қисмидаёқ амалдаги чемпион Жерар де Рой бошқараётган юк машинасининг учта ғилдираги ёрилди. Зарб кучидан ғилдиракларни автоматик тарзда дамлайдиган тизим ишламай қолди.\nДоимо ишончли ҳисобланган "Тойота" йўлтанламас машиналарининг барчаси техник муаммоларга дуч келди. Мусобақа пешқадамларидан Носсир Ал-Аттиянинг "Тойота"си жиддий шикастланди.\nАргентинадаги Сан-Сальвадор-де-Жужуй шаҳридан бошланиб, Боливиянинг Тупица шаҳрида якунланган ва умумий масофаси 521 километр бўлган бу босқич пойгачилар аввалгиларидан мураккаб бўлди. Ўз вақтида "Дакар" раллисида бир неча бор ғолиб чиққан Носсир Ал-Аттиянинг "Тойота"си пойгага яроқсиз ҳолга келиб қолди ва бош соврин учун курашган пойгачи алам билан мусобақани тарк этди.\nБу босқичда "Дакар-2010" ғолиби ва икки карра жаҳон чемпиони Карлос Сайнс "Пежо" автомобилида чуқурликка тушиб кетди. Омадсизликни қарангки, умумий рўйхатда иккинчи ўринда бораётган пойгаси маррага уч километр қолганида ушбу нохуш ҳолатга тушди ва мусобақадан чиқиб кетди.\n- Бу машинамиз ўтган йилгисидан зўр эди, - деди Карлос Сайнс. - Мусобақадан чиқиб кетганимиз алам қиляпти.\nМотопойгачилар баҳсида "Дакар-2016" ғолиби Тоби Прайс тошлоқ йўлда мотоциклдан йиқилди ва оёғининг сон қисми синиб кетгани туфайли мусобақани давом эттиролмайдиган бўлди.\nБундан ташқари, кўп пойгачилар масофадаги катта ва кескир тошлар ғилдиракларни ишдан чиқарганини, йўлнинг мураккаблиги туфайли кўп пилотлар адашиб қолганини, сойлардаги чуқурларнинг катталиги ва кўплигини, буларнинг оқибатида машиналар кўп бузилаётганини алоҳида таъкидлашмоқда.\nШу тариқа "Дакар-2017" хатарли пойгага айланди ва унда энг чидамли техника ва энг моҳир пойгачиларгина сўнгги манзилга етиб бора олади.


Эрон Президенти Маҳмуд Аҳмадийнажот яна бир бор АҚШ Президенти Жорж Бушни жаҳонда рўй бераётган сиёсий воқеалар борасида телевизион баҳс ўтказишга таклиф қилди.\nАҳмадийнажот келаси ойда Нью-Йоркка БМТ Бош Ассамблеяси йиғилишига келганида бунинг имкони бўлишини айтди.\nЭрон раҳбари ўтган ойда ҳам шундай таклиф билан чиққан эди. Оқ уй бу таклифни Эрон ядровий бўҳронидан диққатни чалғитишга уриниш ўлароқ, баҳолаб рад этган.\nПрезидент Бушнинг сешанба кунги чиқишида Эрон етакчиларини “золимлар”, деб атаб, уларни террорчиларга қиёслашига жавобан Аҳмадийнажот президент Буш “ўзининг ойнабанд саройидан туриб жаҳонни бошқаряпман деб ўйласа, ҳато қилган бўлади”, деган фикрларни айтди.\nЭрон ташқи ишлар вазири Манучеҳр Муттақий ғарб давлатларини, хусусан Қўшма Штатларни Теҳронга нисбатан таҳдидли сўзларни айтишини бас қилишга чақирди.\n“Таҳдид забони билан сўзлаш пайтлари ўтмишда қолган, ва улар, яъни ғарб давлатлари бу эски усуллардан воз кечишлари лозим. Уларнинг хаёлларида бўлган ҳар қандай масалани ечишнинг энг яхши йўли конструктив ва шаффоф музокаралардир”, - деди Муттақий.


Номаълум шахс Тошкент вилояти Олмалиқ шаҳрида автомашинани ўғирлаб қочди, деб хабар қилмоқда Тошкент вилояти ИИБ Тергов бошқармаси KUN.UZ сайтига. Маълум қилинишича, автомашина оддий фуқарога эмас, балки вилоятнинг Оҳангарон туманида жойлашган ҳарбий қисмга тегишли “UAZ-Hunter” русумли автомобиль бўлган.\nҲарбий қисм хизматчиси С.Қ. бошқарувидаги транспорт воситаси ўғри томонидан номаълум томонга олиб қочилган.\nВилоят ички ишлар бошқармаси томонидан олиб борилган тезкор суриштирув ишлари давомида автоулов Қуйичирчиқ тумани Тошовул ҳудуди Дўстлик кўчасидан оқиб ўтувчи ариқ ёнидан топилган. Автомашинани олиб қочган шахс бошқарувни йўқотиб, автомашинани ағдариб юборгани ҳам аниқланган.\nТезкор чора-тадбирлар натижасида жиноятни Олмалиқ шаҳар Репина кўчаси 3-уйда яшовчи вақтинча ишсиз, 23 ёшли Ҳ.Б. содир этгани аниқланиб, Жиноят процессуал кодекснинг 227-моддаси асосида қўлга олинган.\nУшбу ҳолат юзасидан ЎзР ЖКнинг 267-моддаси 1-қисми билан жиноят иши қўзғатилиб, тергов ишлари олиб борилмоқда.


Қарийб олти гектар майдонни эгаллаган мазкур истироҳат боғида замонавий, хавфсиз, энергиятежамкор аттракционлар, болаларнинг интеллектуал салоҳиятини оширадиган ўйин қурилмалари, сузиш ҳавзаси, фаввора, китобхонлик учун махсус жой, скейт ва гуллар майдончалари, савдо шохобчалари, автомобиллар турадиган жой ва бошқа зарур инфратузилма иншоотлари қурилиши кўзда тутилган.\nУчтепа туманидаги 78-мактаб 1967 йилда қурилган. Мактабни қайта таъмирлаш, моддий-техник базасини мустаҳкамлаш режалаштирилмоқда. Президентимиз мазкур мактабни бориб кўрди.\n"Бизни ҳамиша ўйлантириб келадиган яна бир муҳим масала – бу ёшларимизнинг одоб-ахлоқи, юриш-туриши, бир сўз билан айтганда, дунёқараши билан боғлиқ. Бугун замон шиддат билан ўзгаряпти. Бу ўзгаришларни ҳаммадан ҳам кўпроқ ҳис этадиган ким – ёшлар. Майли, ёшлар ўз даврининг талаблари билан уйғун бўлсин. Лекин айни пайтда ўзлигини ҳам унутмасин. Биз киммиз, қандай улуғ зотларнинг авлодимиз, деган даъват уларнинг қалбида доимо акс садо бериб, ўзлигига содиқ қолишга ундаб турсин. Бунга ниманинг ҳисобидан эришамиз? Тарбия, тарбия ва фақат тарбия ҳисобидан", деди, жумладан, Президентимиз.\nБу вазифалар мактаб, оила, маҳалла, бутун жамоатчиликка катта масъулият юклайди. Мамлакатимизда таълим-тарбия соҳасининг барча бўғинлари – мактабгача таълим, мактаб, ўрта махсус ва олий таълим тизимини такомиллаштириш, янги муассасалар бунёд этиш ва мавжудларини таъмирлаш бўйича олиб борилаётган ишлар ёшлар камолотида ўз самарасини беради.\nШу ерда 1-синф ўқувчиларига бериладиган "Президент совғаси" жамланмаси, мактаб ўқувчиларига мўлжалланган бадиий адабиётлар, халқ таълими муассасаларини янги ўқув йилига тайёрлаш режаси намойиш этилди.\nШиркатнинг ўз маблағи ҳисобидан уч йил илгари уйнинг том қисми мукаммал таъмирланган, йўлакларга замонавий эшиклар ўрнатилган. Уй олдида қурилган автотураржой шу ерда яшовчи аҳолига бепул хизмат кўрсатади. Турли аттракционлар, ўйин қурилмалари ўрнатилган болалар майдончаси нафақат болалар, балки катталарнинг ҳам баҳри дилини очади.\nПрезидентимиз хусусий уй-жой мулкдорлари ширкати раҳбари ва шу ерда яшовчилар билан ширкат фаолияти, кўп хонадонли турар жойларда аҳолининг уй-жой шароитини яхшилаш бўйича қилинаётган ишлар ҳақида суҳбатлашди. Ширкат ходимлари ва хонадон соҳибларининг меҳнати билан обод масканга айланган бундай ширкатлар тажрибасини ўрганиш, уни бошқа туманларда ҳам кенг оммалаштириш зарурлиги таъкидланди.\nУчтепа туманидаги собиқ «Сигнал» заводининг умумий майдони 5,1 гектар бўлиб, ҳудудда кенг кўламли қурилиш-таъмирлаш ишлари олиб борилмоқда. Ҳудудда бино ва иншоотлар, коммуникация тармоқлари мавжуд. Бу ерда амалга ошириладиган лойиҳаларни 2018 йилнинг биринчи чорагида ишга тушириш белгиланган.\n«Baykal-KMU» МЧЖ ҳам жорий йил якунига қадар ўз фаолиятини бошлайди. Ер унумдорлигини ошириш учун "Байкал ЭМ-1" микробиологик ўғитлар ишлаб чиқарадиган корхона маҳсулотларини Туркия, Бирлашган Араб Амирликлари, Ҳиндистон ва Покистонга экспорт қилиши кутилмоқда. «Avikon tex», «Urologic complex» масъулияти чекланган жамиятларида аҳоли саломатлигини мустаҳкамлаш, турли касалликлар профилактикаси бўйича тиббий хизматлар кўрсатилади.\nХалқ банки томонидан молиялаштирилаётган «Artikor» МЧЖ тикувчилик маҳсулотлари ишлаб чиқаришга ихтисослашган. Корхонада 60 иш ўрни яратилади.\n“Ўзсаноатқурилишбанк” томонидан саноат соҳасида 28, хизмат кўрсатиш соҳасида 17 лойиҳа молиялаштирилиши кўзда тутилган.\nПрезидентимиз раислигида Ўзбекистон давлат жаҳон тиллари университетида шаҳар, туман фаоллари, мутасадди ташкилотлар вакиллари иштирокида йиғилиш бўлиб ўтди. Унда аҳоли турмуш даражасини янада ошириш, бандликни таъминлаш, таълим масалаларига алоҳида эътибор қаратилди. Мавжуд камчиликларни бартараф этиш бўйича топшириқлар берилди. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси мамлакатимиз тараққиётини янги босқичга кўтаришга хизмат қилаётгани қайд этилди.\nРаспечатать Просмотров: 869 19 Июн 2017


Кўкрак оғриши сабаблари: ҳақиқат ва афсоналар – Пазанда\nГлавная / Маданият / Кўкрак оғриши сабаблари: ҳақиқат ва афсоналар\nBarno Mir 18.10.2021\tМаданият, Саломатлик Comments Off on Кўкрак оғриши сабаблари: ҳақиқат ва афсоналар 56 Показы\nҲар бир аёл ҳаётида ҳеч бўлмаганда бир марта тушунарсиз кўкрак қафаси оғриғига дуч келади, лекин уларнинг аксарияти “жароҳатланишини ва тўкҳташини” умид қилиб, бунга аҳамият бермайдилар. Турли манбаларга кўра, Россияда мастопатия билан касалланиш 29%дан 70%гача. Афсуски, кам одам буни шифокорга ташриф учун асосли сабаб деб ҳисоблайди. Кўкрак қафаси оғриғи ҳақидаги афсоналар ва нотўғри тушунчалар шундай туғилади.\nКўкрак қафасидаги оғриқлар шифокорни кўриш учун сабаб еканлигини унутмаслик, яқинларингиздан ёрдам ёки маслаҳат кутмаслик керак.\nКўкрак оғриғи нормалдир ва даволанишни талаб қилмайди\nБу жуда кҳавфли оқибатларга олиб келиши мумкин бўлган алданиш.\nОғриқ тананинг нотўғри ишлашини кўрсатади. Буни нафақат йўқ қилиш, балки ёқимсиз ҳис -туйғуларнинг дастлабки сабабларини ҳам аниқлаш керак. “Кўкрак оғриғи кўпинча гормонал мувозанатдан келиб чиқади. Гормонлар даражасининг бузилиши безли тўқималарнинг шишиши билан бирга келади ”, – дейди тиббиёт фанлари доктори Галина Петровна Корженкова. шифокор, онколог, рентгенолог, В.И номидаги Россия саратон тадқиқот марказининг катта илмий кҳодими. РАМ Н.Н.Блокҳин. Агар сизда кўкрак сезувчанлиги, кўкрак кенгайиши, безовталик ёки кучланиш каби аломатлар бўлса, мутакҳассисга мурожаат қилишдан тортинманг. Бугун шифокорга ташриф буюриб, келажакда мастопатия ва бошқа касалликлардан қочишингиз мумкин.\nБарча касалликлар асабдан еканлиги узоқ вақтдан бери исботланган. Доимий стресс ва кучли ҳиссий тажрибалар гормонал мувозанатни қўзғатади, сут безида оғриқ келтиради.\nБалоғат ёшидаги ёки менопаузадан олдинги аёлларда кўкрак оғриғи даволанишни талаб қилмайди\nБу афсона ёлғондир.\nҲар қандай оғриқнинг сабабини аниқлаш ва уни келажакда даҳшатли оқибатларга олиб келмаслик учун йўқ қилиш керак. Мутакҳассисларнинг такидлашича, гормонал ўзгаришлар кўкрак оғриғининг енг кўп учрайдиган сабабидир. Айнан шу даврда сут бези айниқса ҳимоясиз бўлади. Бундай ҳолда, кўкрак қафасида оғирлик, карıнкаланма, ёниш, босим ва ноқулайлик пайдо бўлади. Бундан ташқари, бу жараёнларга тана ҳароратининг кўтарилиши ҳамроҳ бўлиши мумкин. Оғриқ узоқ давом етиши мумкин, лекин кучли емас: аёл вақт ўтиши билан кўникиб кетади.\nЕтибор беринг, оғиз контрасептивларини бир вақтда қабул қилиш кўкрак оғриғига олиб келиши мумкин.\nКўкрак оғриғи ҳар доим жиддий касалликларнинг, шу жумладан кўкрак бези саратонининг белгисидир.\nЯкҳшиямки, бу нотўғри тушунча.\nВақтидан олдин ваҳима қўйманг, кўкрак оғриғи ҳар доим ҳам жиддий саратон белгиси емас. Бироқ, бу унга етибор бермаслик керак дегани емас. Аксинча, бу шифокорни кўришингиз керак бўлган жиддий сигнал. Мутакҳассис нафақат сабабни аниқлабгина қолмай, балки даволаниш курсини ҳам белгилаб беради. Оғриқли ҳисларни енгиллаштирадиган қўшимча восита табиий прогестеронли жел бўлиши мумкин. Бу кўкрак тўқимасида бу гормон даражасини оширади.\nПред. Стрес гўзаллик душмани\nСледующая Озғин Тина Карол ўз вазнини айтди ва диета сирлари билан таништирди\nАйёлларнинг шим кийган ҳолда номоз ўқишлари мумкинми?\nҚушлар ҳақида маълумот


Кантенинг «Челси»даги янги вазифаси қандай бўлади? - Penalti.uz | Футбол янгиликлари олами!\n20:13 Ҳабиб: «Мэйвезер ҳақида ўйламаяпман» 23 0 Янгиликлар\n19:46 Ибрагимович энг яхши кўрган футболчисини айтди 65 0 Янгиликлар\n19:31 АПЛда «Арсенал» - «Манчестер Сити», Ла Лигада «Эль-Класико» олди жиддий синовлар. Ҳафта ўйинлари анонси 41 0 Янгиликлар\n19:22 ФИФА Блаттер ва Платинидан пул ундириб олмоқчи 28 0 Янгиликлар\n19:16 Гвардиола исталган вақтда «Манчестер Сити»ни тарк этиш ҳуқуқига эга 27 0 Янгиликлар\n21:02 "Динамо"дан истеъфога чиқарилган Даврон Файзиев Москвада Юрий Сёминдан нималарни ўрганди? 3 0 Янгиликлар\n20:56 Суперлига-2019. Жамоаларнинг ғалабали ва мағлубиятли серияси (3-қисм) 1 0 Янгиликлар\n19:08 «Пахтакор» ва ОКМК яна финалда ўйнайди 25 0 Янгиликлар\n18:59 Ракитич фаолиятини қаерда давом эттиришини аниқлаб олди 35 0 Янгиликлар\n18:52 «Эл-класико» куни хавфсизлик таъминланмаса, «Реал» футболчилари самолётдан тушишмайди 42 0 Янгиликлар\n18:25 ЕЧЛ. Ҳафтанинг энг яхши футболчиси аниқланди 29 0 Янгиликлар\n18:18 Ҳабиб Роналдуга текин маслаҳат берди (видео) 112 0 Видеолавҳалар\n18:11 Неймар «Барселона» устидан яна судга мурожаат қилди 31 0 Янгиликлар\n16:46 Роналдиньо: Месси тарихдаги энг зўр футболчи эмас 33 0 Янгиликлар\n14:35 Феллайни «Тоттенҳэм»га ўтиши борасидаги хабарларга муносабат билдирди 27 0 Янгиликлар\n14:24 «Бухоро» сардори Суперлиганинг бошқа клубига ўтмоқда 70 0 Янгиликлар\n14:05 Бугунги ўйинлар ва уларни трансляция қиладиган каналлар (фото) 47 0 Янгиликлар\n13:57 Futbol TV телеканалининг 13 декабрь кунги кўрсатувлар дастури 70 0 Янгиликлар\n12:23 Юнгберг: "Арсенал" характери ҳайратланарли 42 0 Янгиликлар\n12:12 Суперлига-2019. Мавсумнинг якуний статистикаси 56 0 Янгиликлар\n12:01 Алонсо "Атлетико" қизиқишлари доирасига тушиб қолди 49 0 Янгиликлар\n09:44 Россиянинг барча клублари еврокубокларнинг гуруҳ босқичидан чиқиб кетишди 31 0 Янгиликлар\n09:35 Франк Рибери операция қилинади 49 0 Жароҳатлар\nКантенинг «Челси»даги янги вазифаси қандай бўлади?\nИмконсиз кўринсада, «Челси» юлдузи Нголо Канте ушбу мавсумда ўз вазифалари қаторига янги бир топшириқни қўшиб олди.\nЯрим ҳимоячи 2015-йилда «Лестер Сити»га келиб қўшилганидан бери мисли кўрилмаган ўсишга эришди. Ҳозиргача у икки бора Премьер Лига, бир мартадан Англия Кубоги ва Жаҳон Чемпионати бош совринларига эга чиқди.\nКанте бугунги кунда энг ақлли таянч ярим ҳимоячиси ҳисобланади. Факт билан исботлайдиган бўлсак, Жаҳон чемпиони ҳар мавсумда 100 дан ортиқ рақиб ҳужумларини тўхтатган.\nБироқ янги бош мураббий Маурисио Сарри келиши биланоқ унга бундан бошлаб ҳужумга қўшилишига «гувоҳнома» берди.\nБунга Жоржиньонинг келиши катта таъсир кўрсатгани аниқ. Айнан «Наполи»нинг собиқ етакчиси уч кишилик ярим ҳимояда таянч ярим ҳимоячиси вазифасини ўтайди. Ушбу чизиқнинг қолган икки вакиллари – Канте ва Росс Баркли «Арсенал»га қарши учрашувда кўпроқ ҳужумда ўз ёрдамлари билан иштирок этишди. Бу эса яққол ҳужумчи Алваро Моратага кенг йўл очиб берди.\nУ хатто «Хаддерсфильд»га қарши ўз тўпурарлик маҳоратини ҳам кўрсатишга улгурди. «Арсенал»га қарши учрашувда ҳам анча фаоллик кўрсатди. У «тўпчилар» дарвозаси томон уч бора зарба йўллади. Бу ўтган мавсумдаги кўрсаткичидан анча юқори натижа.\nУ шунингдек, тўртта хавфли вазиятларни яратди. Рақиб жарима майдончаси ичида беш марта тўп билан муомала қилди.\nХўш, Антонио Конте ушбу ёзда клубни тарк этганидан кейин янги бош мураббийга айланган Сарри қўли остида Кантенинг қайси вазифалари ўзгарди?\nКанте Саррининг олдинги жамоасида ўнг қанот ярим ҳимoясида ўйнаган Алланнинг вазифаларига ўхшаб кетади.\nЖоржиньо таянч ярим ҳимоясидан жой оларкан, Баркли ва Канте, ёки «Реал»дан ижарага келган Ковачич, ё бўлмасам, Лофтус-Чиклар ҳужумчиларга ёрдам беришга боришади.\nБундан ҳам яхшироқ позицияларда ўйнай олсада, ушбу вазифада Кантенинг жамоасига катта фойдаси тегиши мумкин. У «Челси»га рақиб жарима майдончасига яқин жойда кучли босим уюштира олиши ва бу лондонликлар ҳужум вакилларига асқотиши мумкин.\n«Хаддерсфильд» устидан 3-0 ҳисобида қозонилган ғалабадан кейин франциялик ярим ҳимоячи янги вазифасига тезда мослашиб кета олишига тайёр эканлигини кўрсатди.\n«Янги мураббий, янги тизим. Мен энди бироз ҳужумчидек ўйнайман» – деди beIN Sports га берган интервьюсида – «Мен ҳужумчиларни қидиришга, ҳужумкорроқ ўйин кўрсатишга ва рақибларга муаммо туғдиришга ҳаракат қиламан.»\n«Мен бу ролга мослашишим керак ва бу позицияда клуб учун боримни бераман ва умид қиламанки келажакда ишларимиз ўнгидан келади.»\nАлбатта, Канте таянч ярим ҳимоячиси вазифасига қайтиши ҳам мумкин. Бу фақатгина Жоржиньонинг жароҳат олиши ортидан юз беради.\nЯрим ҳимоячининг янги вазифасига тезда киришиб кетиши «Челси»нинг мавсумдаги натижаларига ижобий таъсир кўрсатиши аниқ.\n01.09.2018, 17:56 2141 0\nСарри Кантенинг ўйинин бахолади\n«Челси» Кантенинг трансфер нархини маълум қилди\n«Кристал Пэлас» — «Челси». Меҳмонларда катта йўқотиш\nМенга тарбияли, намунали футболчи керак эмас, бу хислатлар фарзандларимда бўлишини истайман. Менга гол урадиган футболчи керак. (ЖОЗЕ МОУРИНЬО)\nAнглия Пример Лигаси тарихидаги энг тезкор хет-трик 1994/1995 йилги мавсумда “Ливерпул” афсонаси Робби Фаулерга томонидан қайд этилган. Лондоннинг “Aрсенал” жамоаси дарвозасини ишғол қилиш учун форвардга атиги 4 дақиқа ҳамда 32 сония кифоя қилган. Бутун футбол тарихидаги энг тезкор хет-трикни эса 1973 йилда аргентиналик Mалони ўз номига расмийлаштирган. “Ҳимнасия ва Эсгрима”га қарши баҳсда у 1дақиқа-ю 50 сония ичида 3 гол уриб, янги рекорд ўрнатган.